-----------------------------------------------------------------------
  11. ฐานะทางการเงินและผลการดำเนินงาน

  -----------------------------------------------------------------------

11.1 สรุปรายงานการตรวจสอบบัญชี

ก) ผู้สอบบัญชี

ปี 2551-2553 นายบุญเลิศ กมลชนกกุล ผู้สอบบัญชีรับอนุญาต เลขทะเบียน 5339

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

หรือ นางอโนทัย ลีกิจวัฒนะ ผู้สอบบัญชีรับอนุญาต เลขทะเบียน 3442

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

หรือ นางอุณากร พฤฒิธาดา ผู้สอบบัญชีรับอนุญาต เลขทะเบียน 3257

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

ข) สรุปนโยบายบัญชีที่สำคัญ

เกณฑ์การจัดทำงบการเงิน

งบการเงินรวมและงบการเงินเฉพาะบริษัทได้จัดทำขึ้นตามหลักการบัญชีที่รับรองทั่วไปในประเทศไทยภายใต้พระราชบัญญัติการบัญชี
พ.ศ. 2543 ซึ่งหมายถึงมาตรฐานการบัญชีที่ออกภายใต้พระราชบัญญัติวิชาชีพบัญชี พ.ศ. 2547
และข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงินภายใต้พระราชบัญญัติหลักทรัพย์และตลาดหลักทรัพย์
พ.ศ. 2535

งบการเงินรวมและงบการเงินเฉพาะของบริษัทจัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน
ยกเว้นรายการบางประเภทซึ่งใช้มูลค่ายุติธรรมตามที่อธิบายไว้ในนโยบายการบัญชี

การจัดทำงบการเงินให้สอดคล้องกับหลักการบัญชีที่รับรองทั่วไปในประเทศไทยซึ่งกำหนดให้ฝ่ายบริหารประมาณการและกำหนดสมมติฐานที่เกี่ยวข้องอันจะมีผลต่อตัวเลขของสินทรัพย์และหนี้สิน
รวมทั้งการเปิดเผยข้อมูลที่เกี่ยวกับสินทรัพย์และหนี้สินที่อาจเกิดขึ้น ณ วันที่ในงบการเงิน
และข้อมูลรายได้และค่าใช้จ่ายในรอบระยะเวลาที่เสนองบการเงินดังกล่าว ตัวเลข

ที่เกิดขึ้นจริงอาจแตกต่างไปจากตัวเลขประมาณการ
ถึงแม้ฝ่ายบริหารได้จัดทำตัวเลขประมาณการขึ้นจากความเข้าใจในเหตุการณ์และสิ่งที่ได้กระทำไปในปัจจุบันอย่างดีที่สุด

งบการเงินรวมและงบการเงินเฉพาะบริษัทฉบับภาษาอังกฤษจัดทำขึ้นจากงบการเงินรวมและงบการเงินเฉพาะบริษัทภาษาไทยที่จัดทำตามกฎหมาย
ในกรณีที่มีเนื้อความขัดแย้งกันหรือมีการตีความแตกต่างกัน
ให้ใช้งบการเงินรวมและงบการเงินเฉพาะบริษัทฉบับภาษาไทยเป็นหลัก

มาตรฐานการบัญชีใหม่ มาตรฐานการรายงานทางการเงินใหม่
การตีความมาตรฐานการรายงานทางการเงินใหม่ และมาตรฐานการบัญชีที่มีการปรับปรุง

มาตรฐานการบัญชีฉบับที่ 12 เกี่ยวข้องกับภาษีเงินได้ ซึ่งรวมถึงภาษีเงินได้ของงวดปัจจุบัน
และภาษีเงินได้รอการตัดบัญชี
หนี้สินหรือสินทรัพย์ภาษีเงินได้ของงวดปัจจุบันคำนวณจากจำนวนที่คาดว่าจะต้องจ่ายแก่
หรือได้รับคืนจากหน่วยงานจัดเก็บภาษี
โดยใช้อัตราภาษีและกฎหมายภาษีอากรที่บังคับใช้อยู่หรือที่คาดว่าจะมีผลบังคับใช้ภายในสิ้นรอบระยะเวลาที่รายงาน
ภาษีเงินได้รอการตัดบัญชีคำนวณโดยอ้างอิงจากผลแตกต่างชั่วคราวของฐานภาษีของสินทรัพย์หรือหนี้สิน
และมูลค่าตามบัญชีของสินทรัพย์หรือหนี้สินนั้นด้วยอัตราภาษีสำหรับงวดที่กิจการคาดว่าจะได้รับประโยชน์จากสินทรัพย์ภาษีเงินได้รอการตัดบัญชีหรือในงวดที่กิจการคาดว่าจะต้องจ่ายชำระหนี้สินภาษี

โดยใช้อัตราภาษีและกฎหมายภาษีอากรที่บังคับใช้อยู่หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงาน
กลุ่มบริษัทจะเริ่มนำมาตรฐานการบัญชีฉบับนี้มาปฏิบัติตั้งแต่ 1 มกราคม พ.ศ. 2556
โดยการปรับปรุงย้อนหลัง ซึ่งคาดว่าน่าจะทำให้มีเกิดรายการภาษีเงินได้รอการตัดบัญชี
และมีผลกระทบต่อกำไรสะสมและค่าใช้จ่ายภาษีเงินได้
ผู้บริหารของกลุ่มกิจการอยู่ในระหว่างการประเมินผลกระทบจากการปฏิบัติตามมาตรฐานการบัญชีฉบับนี้

มาตรฐานการบัญชีฉบับที่ 19 เกี่ยวข้องกับการบัญชีสำหรับผลประโยชน์พนักงาน
ซึ่งสามารถจัดประเภทได้ 4 ประเภท ได้แก่ ก) ผลประโยชน์ระยะสั้น ข)
ผลประโยชน์หลังออกจากงาน รวมถึงโครงการสมทบเงิน และโครงการผลประโยชน์พนักงาน ค)
ผลประโยชน์ระยะยาวอื่น และ ง) ผลประโยชน์เมื่อเลิกจ้าง
มาตรฐานการบัญชีฉบับนี้กำหนดให้วัดมูลค่าโครงการผลประโยชน์พนักงาน
และผลประโยชน์ระยะยาวอื่นโดยใช้วิธีคิดลดแต่ละหน่วยที่ประมาณการไว้
กิจการสามารถเลือกรับรู้ผลกำไรและขาดทุนจากการประมาณการตามหลักคณิตศาสตร์ประกันภัยสำหรับโครงการผลประโยชน์ในกำไรขาดทุนเบ็ดเสร็จหรือกำไรขาดทุน
ส่วนผลกำไรและขาดทุนจากการประมาณการตามหลักคณิตศาสตร์ประกันภัยสำหรับสำหรับผลประโยชน์ระยะยาวอื่นให้รับรู้ในกำไรขาดทุน
กลุ่มบริษัทจะเริ่มนำมาตรฐานการบัญชีฉบับนี้มาปฏิบัติตั้งแต่ 1 มกราคม พ.ศ. 2554
โดยมีผลกระทบทำให้ประมาณการหนี้สินผลประโยชน์พนักงานเพิ่มขึ้นจำนวน 31 ล้านบาท และจำนวน
17 ล้านบาทสำหรับงบการเงินรวมและงบการเงินเฉพาะของบริษัท ตามลำดับ

บัญชีกลุ่มบริษัท-เงินลงทุนในบริษัทย่อย

บริษัทย่อยหมายถึงกิจการที่กลุ่มบริษัทมีอำนาจในการควบคุมนโยบายการเงินและการดำเนินงาน
และโดยทั่วไปแล้วกลุ่มบริษัทจะถือหุ้นที่มีสิทธิออกเสียงมากกว่ากึ่งหนึ่งกลุ่มบริษัทรวมงบการเงินของบริษัทย่อยไว้ในงบการเงินรวมตั้งแต่วันที่กลุ่มบริษัทควบคุมบริษัทย่อยจนกระทั่งอำนาจควบคุมจะหมดไป

กลุ่มบริษัทบันทึกการซื้อบริษัทย่อยด้วยวิธีการซื้อและแสดงต้นทุนด้วยมูลค่ายุติธรรมของสินทรัพย์ที่จ่ายไปหรือด้วยมูลค่ายุติธรรมของตราสารทุนที่ออกให้
หรือด้วยภาระหนี้สินซึ่งกลุ่มบริษัทต้องรับผิดชอบตั้งแต่วันที่ได้บริษัทย่อยมา
รวมถึงต้นทุนทางตรงที่เกี่ยวกับการซื้อบริษัท สินทรัพย์และหนี้สินที่ระบุได้
และหนี้สินที่อาจจะเกิดขึ้นซึ่งได้จากการซื้อบริษัทย่อยจะถูกวัดมูลค่าเริ่มแรกในวันที่ได้บริษัทย่อยนั้นที่มูลค่ายุติธรรมโดยรวมส่วนที่เป็นของผู้ถือหุ้นส่วนน้อยด้วย

ต้นทุนการได้บริษัทย่อยที่สูงกว่ามูลค่ายุติธรรมของส่วนแบ่งของสินทรัพย์สุทธิของบริษัทย่อยที่กลุ่มบริษัทจะได้รับ

จะบันทึกเป็นค่าความนิยม

ต้นทุนการได้บริษัทย่อยที่ต่ำกว่ามูลค่ายุติธรรมของส่วนแบ่งของสินทรัพย์สุทธิของบริษัทย่อยจะรับรู้ในงบกำไรขาดทุนทันที

รายการบัญชี ยอดคงเหลือ
และรายการกำไรหรือรายการขาดทุนที่ยังไม่ได้เกิดขึ้นจริงซึ่งเป็นผลจากรายการระหว่างกันของกิจการที่อยู่ในกลุ่มบริษัท
จะถูกตัดบัญชีออกไป เว้นแต่รายการขาดทุนที่เกิดขึ้นจริงซึ่ง
กลุ่มบริษัทพิจารณาแล้วว่ามีข้อบ่งชี้ว่าสินทรัพย์นั้นเกิดการด้อยค่า
กลุ่มบริษัทจะเปลี่ยนนโยบายการบัญชีของบริษัทในกรณีที่จำเป็นเพื่อให้สอดคล้องกับนโยบายการบัญชีของบริษัท

กลุ่มบริษัทจะทดสอบการด้อยค่าของเงินลงทุนต่อเมื่อมีข้อบ่งชี้ว่าเงินลงทุนนั้นอาจมีการด้อยค่าเกิดขึ้น
ถ้าราคาตามบัญชีของเงินลงทุนสูงกว่ามูลค่าที่คาดว่าจะได้รับคืน
ผลขาดทุนจากการด้อยค่าที่เกิดขึ้นบันทึกในงบกำไรขาดทุนทันที

เงินลงทุนในบริษัทย่อยแสดงในงบการเงินเฉพาะบริษัทโดยแสดงด้วยราคาทุน

รายชื่อของบริษัทย่อยของกลุ่มบริษัทได้เปิดเผยไว้ในหมายเหตุประกอบงบการเงินประจำปี 2552 ข้อ
10

การแปลงค่าเงินตราต่างประเทศ

รายการต่างๆ ในงบการเงินของแต่ละกิจการในกลุ่มบริษัทวัดมูลค่าโดยใช้สกุลเงินบาท
งบการเงินนำเสนอในสกุลเงินบาท

กลุ่มบริษัทแปลงค่ารายการที่เป็นเงินตราต่างประเทศให้เป็นเงินบาทโดยใช้อัตราแลกเปลี่ยน ณ
วันที่ที่เกิดรายการ และแปลงค่าสินทรัพย์และหนี้สินที่เป็นสกุลเงินตราต่างประเทศ ณ
วันที่ในงบดุลให้เป็นเงินบาทโดยใช้อัตราแลกเปลี่ยน ณ วันที่ในงบดุล
รายการกำไรและรายการขาดทุนที่เกิดจากการรับหรือจ่ายชำระที่เป็นเงินตราต่างประเทศ
และที่เกิดจากการแปลงค่าสินทรัพย์และหนี้สินที่เป็นตัวเงินดังกล่าว ได้บันทึกไว้ในงบกำไรขาดทุน

รายการในงบกำไรขาดทุนและงบกระแสเงินสดของหน่วยงานต่างประเทศแปลงค่าเป็นเงินบาทโดยใช้อัตราแลกเปลี่ยน

ถัวเฉลี่ยในระหว่างปี รายการในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล
ผลต่างจากการแปลงค่าที่เกิดจากการแปลงค่าของเงินลงทุนสุทธิในหน่วยงานต่างประเทศได้รวมไปยังส่วนของผู้ถือหุ้น
และเมื่อมีการจำหน่ายหน่วยงานต่างประเทศนั้น ผลสะสมของผลต่างจากการแปลงค่าทั้งหมดดังกล่าว
ให้ถือเป็นส่วนหนึ่งของรายการกำไรหรือขาดทุนจากการจำหน่ายหน่วยงานต่างประเทศนั้น

เงินสดและรายการเทียบเท่าเงินสด

เงินสดและรายการเทียบเท่าเงินสดแสดงในงบดุลด้วยราคาทุน สำหรับงบกระแสเงินสด
เงินสดและรายการเทียบเท่าเงินสดหมายรวมถึงเงินสดในมือ
เงินฝากธนาคารประเภทจ่ายคืนเมื่อทวงถาม
เงินลงทุนระยะสั้นอื่นที่มีสภาพคล่องสูงซึ่งมีอายุไม่เกินสามเดือนนับจากวันที่ได้มาและเงินเบิกเกินบัญชี

เงินลงทุนในหลักทรัพย์

เงินลงทุนในตราสารหนี้จัดประเภทเป็นหลักทรัพย์เผื่อขาย
การจัดประเภทเงินขึ้นอยู่กับจุดมุ่งหมายขณะลงทุน
โดยฝ่ายบริหารจะเป็นผู้กำหนดการจัดประเภทที่เหมาะสมสำหรับเงินลงทุน ณ
เวลาลงทุนและทบทวนการจัดประเภทเป็นระยะ

เงินลงทุนในหลักทรัพย์เผื่อขายแสดงด้วยมูลค่ายุติธรรมปรับลดด้วยค่าเผื่อการด้อยค่า (ถ้ามี)
ผลต่างระหว่างราคาตามบัญชีกับมูลค่ายุติธรรมแสดงเป็นกำไรขาดทุนที่ยังไม่เกิดขึ้นในส่วนของผู้ถือหุ้น
มูลค่ายุติธรรมของตราสารหนี้จะคำนวณโดยใช้ราคาเสนอซื้อสุดท้ายของตราสารหนี้นั้น ณ
สิ้นวันทำการสุดท้ายของวันที่ในงบดุล

บริษัทจะทดสอบการด้อยค่าของเงินลงทุนต่อเมื่อมีข้อบ่งชี้ว่าเงินลงทุนนั้นอาจมีการด้อยค่าเกิดขึ้น
ถ้าราคาตามบัญชีของเงินลงทุนสูงกว่ามูลค่าที่คาดว่าจะได้รับคืน
ผลขาดทุนจากการด้อยค่าที่เกิดขึ้นจะบันทึกในงบกำไรขาดทุน

ในการจำหน่ายเงินลงทุน
ผลต่างระหว่างผลตอบแทนสุทธิที่ได้รับจากการจำหน่ายเมื่อเปรียบเทียบกับราคาตามบัญชีของเงินลงทุนนั้นจะบันทึกรวมอยู่ในงบกำไรขาดทุน
กรณีที่จำหน่ายเงินลงทุนที่ถือไว้ชนิดเดียวกันออกไปบางส่วน
ราคาตามบัญชีของเงินลงทุนที่จำหน่ายคำนวณโดยใช้วิธีถัวเฉลี่ยถ่วงน้ำหนักของราคาตามบัญชีจากจำนวนทั้งหมดที่ถือไว้

ลูกหนี้การค้าและตั๋วเงินรับ

ลูกหนี้การค้าและตั๋วเงินรับรับรู้เริ่มแรกด้วยมูลค่าตามใบแจ้งหนี้
และจะวัดมูลค่าต่อมาด้วยจำนวนเงินที่เหลืออยู่หักด้วยค่าเผื่อหนี้สงสัยจะสูญซึ่งประมาณจากการสอบทานยอดคงเหลือ
ณ วันสิ้นปี
ค่าเผื่อหนี้สงสัยจะสูญหมายถึงผลต่างระหว่างราคาตามบัญชีของลูกหนี้การค้าเปรียบเทียบกับมูลค่าที่คาดว่าจะได้รับจากลูกหนี้การค้า
หนี้สูญที่เกิดขึ้นจะรับรู้ไว้ในงบกำไรขาดทุน

เงินลงทุนในสินทรัพย์ด้อยคุณภาพ และค่าเผื่อการด้อยค่าจากเงินลงทุน

เงินลงทุนในสินทรัพย์ด้อยคุณภาพที่รับซื้อจากสถาบันการเงินอื่นแสดงตามราคาทุนที่จ่ายซื้อสุทธิจากค่าเผื่อการด้อยค่า
ซึ่งผลขาดทุนจากการด้อยค่าของเงินลงทุนรับรู้ในงบกำไรขาดทุน
ในกรณีเงินลงทุนในสินทรัพย์ด้อยคุณภาพที่รับซื้อได้มีการทำสัญญาปรับโครงสร้างหนี้
บริษัทย่อยจะโอนเงินลงทุนในสินทรัพย์ด้อยคุณภาพดังกล่าวไปเป็นเงินให้กู้ยืมแก่สินทรัพย์ด้อยคุณภาพ
บริษัทย่อยพิจารณาค่าเผื่อการด้อยค่าของเงินลงทุนในสินทรัพย์ด้อยคุณภาพตามหลักเกณฑ์ที่กำหนดโดยธนาคารแห่งประเทศไทย

เงินให้กู้ยืมแก่ลูกหนี้ด้อยคุณภาพ และค่าเผื่อหนี้สงสัยจะสูญ

เงินให้กู้ยืมแก่ลูกหนี้ด้อยคุณภาพเป็นลูกหนี้เงินให้กู้ยืมที่ซื้อมาจากสถาบันการเงินอื่น
ซึ่งโอนเปลี่ยนประเภทมาจากเงินลงทุนในสินทรัพย์ด้อยคุณภาพสำหรับรายที่มีการทำสัญญาปรับปรุงโครงสร้างหนี้หรือมีการปรับเปลี่ยนเงื่อนไขหรือทำข้อตกลงใหม่ในการชำระหนี้กับบริษัทย่อยแล้ว
เงินให้กู้ยืมแก่ลูกหนี้ด้อยคุณภาพแสดงด้วยมูลค่ายุติธรรม ณ วันที่โอนสุทธิจากค่าเผื่อหนี้สงสัยจะสูญ
ซึ่งค่าเผื่อหนี้สงสัยจะสูญของเงินให้กู้ยืมแก่ลูกหนี้ด้อยคุณภาพรับรู้ในงบกำไรขาดทุน

บริษัทย่อยพิจารณาค่าเผื่อหนี้สงสัยจะสูญของเงินให้กู้ยืมแก่ลูกหนี้ด้อยคุณภาพตามหลักเกณฑ์และข้อกำหนดของธนาคารแห่งประเทศไทย
(“ธปท.”)
ที่กำหนดให้บริษัทบริหารสินทรัพย์ถือปฏิบัติในส่วนที่เกี่ยวกับการตั้งค่าเผื่อหนี้สงสัยจะสูญเพื่อให้เป็นไปตามข้อกำหนดของ
ธปท.
บริษัทย่อยได้จัดชั้นเงินให้กู้ยืมแก่ลูกหนี้ด้อยคุณภาพและตั้งค่าเผื่อหนี้สงสัยจะสูญตามหลักเกณฑ์ของ
ธปท. ในส่วนที่เกี่ยวกับการจัดชั้นสินเชื่อ อัตราการตั้งค่าเผื่อหนี้สงสัยจะสูญและมูลค่าหลักประกัน
ซึ่งอ้างอิงระยะเวลาค้างชำระและกระแสเงินสดที่คาดว่าจะได้รับจากการจำหน่ายหลักประกันเป็นเกณฑ์พื้นฐาน
กรณีเงินให้กู้ยืมแก่ลูกหนี้ที่ไม่มีหลักประกัน
บริษัทย่อยจะตั้งค่าเผื่อหนี้สงสัยจะสูญโดยประมาณการกระแสเงินสดในอนาคตที่คาดว่าจะได้รับจากลูกหนี้ตามแผนปรับโครงสร้างหนี้หรือแผนฟื้นฟูกิจการ
กรณีลูกหนี้ไม่สามารถปฏิบัติตามแผนดังกล่าวได้
บริษัทย่อยจะพิจารณาบันทึกค่าเผื่อหนี้สงสัยจะสูญตามหลักเกณฑ์ที่กำหนดโดยธนาคารแห่งประเทศไทย

เงินให้สินเชื่อและดอกเบี้ยค้างรับ และค่าเผื่อหนี้สงสัยจะสูญ

เงินให้สินเชื่อและดอกเบี้ยค้างรับแสดงด้วยมูลค่าที่คาดว่าจะได้รับ

หนี้สูญที่เกิดขึ้นในระหว่างปีตัดเป็นค่าใช้จ่ายทันทีที่เกิดขึ้นในงบกำไรขาดทุน
ภายใต้ค่าใช้จ่ายในการขายและการบริหาร

บริษัทย่อยไม่มีการกระจุกตัวของความเสี่ยงด้านการให้สินเชื่อ
เนื่องจากบริษัทย่อยมีลูกค้าจำนวนมากรายที่มีการกระจายด้วยเหตุผลเหล่านี้ทำให้ฝ่ายบริหารเชื่อว่าไม่มีความเสี่ยงจากการให้สินเชื่อมากไปกว่าจำนวนที่สำรองไว้เผื่อการเรียก

ชำระหนี้ไม่ได้

บริษัทย่อยตั้งค่าเผื่อหนี้สงสัยจะสูญระหว่างอัตราร้อยละ 7 ถึงร้อยละ 100
และจะตัดบัญชีเมื่อมีการผิดนัดชำระหนี้เกินกว่า 180 วัน
นโยบายการตั้งค่าเผื่อหนี้สงสัยจะสูญของบริษัทได้พิจารณาจากอัตราหนี้สูญในอดีตที่คาดว่าจะเกิดขึ้นตามแต่ละประเภทสินเชื่อ

นโยบายการตั้งค่าเผื่อหนี้สงสัยจะสูญตามที่อธิบายข้างต้นไม่เป็นไปตามแนวปฏิบัติทางบัญชีที่ออกโดยสำนักงานคณะกรรมการกำกับหลักทรัพย์และตลาดหลักทรัพย์และสภาวิชาชีพบัญชีเกี่ยวกับการตั้งค่าเผื่อหนี้สงสัยจะสูญของธุรกิจ
สินเชื่อเพื่อผู้บริโภค
แนวปฏิบัติกำหนดให้ตั้งค่าเผื่อหนี้สงสัยจะสูญเต็มจำนวนตามยอดหนี้คงเหลือของลูกหนี้ที่ค้างชำระเกิน
3 งวดขึ้นไป อย่างไรก็ตาม
แนวปฏิบัติทางบัญชีดังกล่าวอนุญาตให้บริษัทย่อยสามารถตั้งค่าเผื่อหนี้สงสัยจะสูญ
โดยพิจารณาจากข้อมูลสถิติในอดีต

การปรับโครงสร้างหนี้ที่มีปัญหา

บริษัทย่อยบันทึกรายการที่เกี่ยวข้องกับการปรับโครงสร้างหนี้ที่มีปัญหาตามมาตรฐานการบัญชีฉบับที่ 34
เรื่อง “การบัญชีสำหรับการปรับโครงสร้างหนี้ที่มีปัญหา” และอ้างอิงตามหลักเกณฑ์ของ ธปท.
ในกรณีที่เป็นการปรับโครงสร้างหนี้ที่บริษัทย่อยยินยอมผ่อนปรนเงื่อนไขในการชำระหนี้
บริษัทคำนวณมูลค่ายุติธรรมของลูกหนี้หลังปรับโครงสร้างหนี้
โดยคำนวณจากมูลค่าปัจจุบันของกระแสเงินสดที่คาดว่าจะได้รับจากลูกหนี้หักด้วยรายได้จากลูกหนี้ที่รับซื้อรอตัดบัญชี
ซึ่งจะเท่ากับราคาทุนที่จ่ายซื้อ

ขาดทุนจากการปรับโครงสร้างหนี้ของลูกหนี้แต่ละราย
บริษัทจะรับรู้เมื่อประมาณการกระแสเงินสดคาดว่าจะได้รับจากลูกหนี้ต่ำกว่าราคาทุนที่จ่ายซื้อ

ทรัพย์สินรอการขาย

ทรัพย์สินรอการขายประกอบด้วยอสังหาริมทรัพย์และสังหาริมทรัพย์
ซึ่งแสดงในราคาทุนที่ได้มาหรือราคาตลาดที่ต่ำกว่าในขณะที่ได้สินทรัพย์นั้นมา
ในกรณีที่มูลค่าตามบัญชีของทรัพย์สินรอการขายมีการด้อยค่า
บริษัทย่อยจะรับรู้ค่าเผื่อการด้อยค่าของทรัพย์สินรอการขายทั้งจำนวน

บริษัทย่อยจะรับรู้กำไร(ขาดทุน)จากการขายทรัพย์สินรอการขายเป็นรายได้หรือค่าใช้จ่ายทั้งจำนวนตามหลักเกณฑ์ที่กำหนดโดยธนาคารแห่งประเทศไทย

ค่าความนิยม

ค่าความนิยมคือต้นทุนของเงินลงทุนที่สูงกว่ามูลค่ายุติธรรมของเงินลงทุนที่กลุ่มบริษัทมีส่วนแบ่งในสินทรัพย์สุทธิของบริษัทย่อย
ณ วันที่ได้มาซึ่งบริษัทนั้น
ค่าความนิยมที่เกิดจากการได้มาซึ่งบริษัทย่อยแสดงเป็นสินทรัพย์ไม่มีตัวตนในงบดุลรวม

ค่าความนิยมที่รับรู้จะต้องถูกทดสอบการด้อยค่าทุกปี และแสดงด้วยราคาทุนหักค่าเผื่อการด้อยค่าสะสม
ค่าเผื่อการด้อยค่าของค่าความนิยมที่รับรู้แล้วจะไม่มีการกลับรายการ
ทั้งนี้มูลค่าคงเหลือตามบัญชีของค่าความนิยมจะถูกรวมคำนวณในกำไรหรือขาดทุนเมื่อมีการขายกิจการ

ในการทดสอบการด้อยค่าของค่าความนิยม
ค่าความนิยมจะถูกปันส่วนไปยังหน่วยที่ก่อให้เกิดกระแสเงินสด
โดยที่หน่วยนั้นอาจจะเป็นหน่วยเดียวหรือหลายหน่วยรวมกันซึ่งคาดว่าจะได้รับประโยชน์จากค่าความนิยมที่เกิดจากการรวมธุรกิจ

โปรแกรมคอมพิวเตอร์

รายจ่ายที่เกิดขึ้นเพื่อให้ได้มาซึ่งสิทธิในการใช้
และต้นทุนโปรแกรมคอมพิวเตอร์ได้บันทึกเป็นต้นทุนของสินทรัพย์และตัดจำหน่ายโดยใช้วิธีเส้นตรง
ตลอดอายุการใช้งานเป็นระยะเวลา 5 ปีหรือตามอายุสัญญา
สินทรัพย์ไม่มีตัวตนจะไม่มีการตีราคาแต่จะมีการทบทวนราคาตามบัญชีใหม่ในแต่ละปีและปรับปรุงหากการด้อยค่าเกิดขึ้น

รายจ่ายเพื่อเพิ่มหรือขยายผลการทำงานของโปรแกรมคอมพิวเตอร์ให้มีคุณค่าเพิ่มขึ้นจากคุณลักษณะที่กำหนดไว้เมื่อเริ่มต้นให้บันทึกเป็นต้นทุนเพื่อการพัฒนาและบวกรวมไว้ในต้นทุนเดิมของโปรแกรมคอมพิวเตอร์นั้น

ส่วนปรับปรุงอาคารและอุปกรณ์

ส่วนปรับปรุงอาคารและอุปกรณ์แสดงด้วยราคาทุนหักด้วยค่าเสื่อมราคาสะสม
ค่าเสื่อมราคาคำนวณโดยใช้วิธีเส้นตรง

เพื่อลดราคาบัญชีของสินทรัพย์แต่ละชนิดตามอายุการใช้งานที่ประมาณการไว้ดังต่อไปนี้

ส่วนปรับปรุงอาคาร 5 ปี

คอมพิวเตอร์ 3 - 10 ปี

เครื่องตกแต่งและติดตั้ง 5 ปี

อุปกรณ์ 5 ปี

รถยนต์ 5 ปี

ในกรณีที่ราคาตามบัญชีสูงกว่ามูลค่าที่คาดว่าจะได้รับคืน
ราคาตามบัญชีจะถูกปรับลดให้เท่ากับมูลค่าที่คาดว่าจะได้รับคืนทันที

รายการกำไรขาดทุนจากการจำหน่ายสินทรัพย์
กำหนดโดยเปรียบเทียบสิ่งตอบแทนที่ได้รับกับราคาตามบัญชีและรวมไว้ในกำไรจากการดำเนินงาน

การซ่อมแซมและบำรุงรักษาจะรับรู้ในงบกำไรขาดทุนระหว่างงวดบัญชีที่เกิดรายการนั้น
ต้นทุนของการปรับปรุงให้ดีขึ้น
ที่สำคัญจะบันทึกรวมไว้ในราคาตามบัญชีของสินทรัพย์หากมีความเป็นไปได้ค่อนข้างแน่ว่าการปรับปรุงนั้นจะทำให้บริษัทได้ประโยชน์กลับคืนมามากกว่าการใช้ประโยชน์โดยไม่มีการปรับปรุงสินทรัพย์ที่ได้มา
การปรับปรุงหลักจะตัดค่าเสื่อมราคาตลอดอายุการให้ประโยชน์ที่เหลืออยู่ของสินทรัพย์ที่เกี่ยวข้อง

การด้อยค่าของสินทรัพย์

ส่วนปรับปรุงสิทธิการเช่า และอุปกรณ์ และสินทรัพย์ไม่หมุนเวียนอื่นที่ไม่เป็นสินทรัพย์ทางการเงิน
และสินทรัพย์

ไม่มีตัวตนต้องมีการทบทวนการด้อยค่า
เมื่อมีเหตุการณ์หรือสถานการณ์บ่งชี้ว่าราคาตามบัญชีอาจสูงกว่ามูลค่าที่คาดว่าจะได้รับคืน
เพื่อพิจารณาผลต่อรายการขาดทุนจากการด้อยค่า
รายการขาดทุนจากการด้อยค่าจะรับรู้เมื่อราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
ซึ่งหมายถึงจำนวนที่สูงกว่าระหว่างราคาขายสุทธิเทียบกับมูลค่าจากการใช้สินทรัพย์
จะถูกจัดเป็นหน่วยที่เล็กที่สุดที่สามารถแยกออกมาได้ เพื่อวัตถุประสงค์ของการประเมินการด้อยค่า ณ
วันที่ในงบดุล

สัญญาเช่าระยะยาว-กรณีที่กลุ่มบริษัทเป็นผู้เช่า

สัญญาเช่าอุปกรณ์ซึ่งผู้เช่าเป็นผู้รับความเสี่ยงและผลตอบแทนของความเป็นเจ้าของเกือบทั้งหมดถือเป็นสัญญาเช่าการเงิน
ซึ่งจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่า
หรือมูลค่าปัจจุบันสุทธิของจำนวนเงินที่ต้องจ่าย

ตามสัญญาเช่า แล้วแต่มูลค่าใดจะต่ำกว่า
จำนวนเงินที่ต้องจ่ายดังกล่าวจะปันส่วนระหว่างหนี้สินและค่าใช้จ่ายทางการเงินเพื่อให้ได้อัตราดอกเบี้ยคงที่ต่อหนี้สินคงค้างอยู่
โดยพิจารณาแยกแต่ละสัญญา ภาระผูกพันตามสัญญาเช่าหักค่าใช้จ่าย

ทางการเงินจะบันทึกเป็นหนี้สินตามสัญญาเช่าทางการเงิน
ส่วนดอกเบี้ยจ่ายจะบันทึกในงบกำไรขาดทุนตลอดอายุของสัญญาเช่าสินทรัพย์ที่ได้มาตามสัญญาเช่าการเงินจะคิดค่าเสื่อมราคาตลอดอายุการใช้งานของสินทรัพย์ที่เช่าหรืออายุของสัญญาเช่า
แล้วแต่ระยะเวลาใดจะน้อยกว่า

สัญญาระยะยาวเพื่อเช่าสินทรัพย์ซึ่งผู้ให้เช่าเป็นผู้รับความเสี่ยงและผลตอบแทนของความเป็นเจ้าของเป็นส่วนใหญ่
สัญญาเช่านั้นถือเป็นสัญญาเช่าดำเนินงาน เงินที่ต้องจ่ายภายใต้สัญญาเช่าดังกล่าว
(สุทธิจากสิ่งตอบแทนจูงใจที่ได้รับจากผู้ให้เช่า)
จะบันทึกในงบกำไรขาดทุนโดยใช้วิธีเส้นตรงตลอดอายุของสัญญาเช่านั้น

ค่าใช้จ่ายที่เกิดขึ้นจากการยกเลิกสัญญาเช่าดำเนินงานก่อนหมดอายุการเช่า เช่น
เบี้ยปรับที่ต้องจ่ายให้แก่ผู้ให้เช่า จะบันทึกเป็นค่าใช้จ่ายในรอบระยะเวลาบัญชีที่การยกเลิกนั้นเกิดขึ้น

เงินกู้ยืม

เงินกู้ยืมรับรู้เริ่มแรกด้วยมูลค่ายุติธรรมของสิ่งตอบแทนที่ได้รับ
หักด้วยต้นทุนการจัดทำรายการที่เกิดขึ้น
เงินกู้ยืมวัดมูลค่าในเวลาต่อมาด้วยวิธีราคาทุนตัดจำหน่ายตามวิธีอัตราดอกเบี้ยที่แท้จริง

การรับรู้รายได้และค่าใช้จ่าย

รายได้จากการเป็นที่ปรึกษาทางการเงินและวาณิชธนกิจ

- รายได้ค่าบริการรายเดือน รับรู้รายได้เป็นรายเดือนตามที่ได้ให้บริการตามสัญญา
โดยบริษัทจะหยุดรับรู้ รายได้เมื่อลูกค้าค้างชำระค่าบริการเกินกว่า 3 งวด ติดต่อกัน

-
รายได้ค่าบริการตามเงื่อนไขสัญญารับรู้เป็นรายได้ตามความสำเร็จของงานที่ทำเสร็จในแต่ละขั้นตามที่
ระบุในสัญญา

- รายได้ค่าบริการเมื่องานเสร็จ รับรู้เป็นรายได้เมื่อการให้บริการเสร็จสิ้น

รายได้จากการให้บริการบริหารสินทรัพย์ด้อยคุณภาพ

- รายได้จากการชดเชยค่าใช้จ่ายดำเนินงาน (Base Fee)
รับรู้รายได้เมื่อได้ให้บริการลูกค้าในแต่ละเดือน

- รายได้ค่าส่วนแบ่งของเงินที่เรียกเก็บได้ (Cash Collection Fee)
รับรู้เป็นรายได้เป็นอัตราร้อยละของเงิน
ที่เรียกเก็บได้จากลูกหนี้ตามที่ระบุในสัญญาว่าจ้างบริหารสินทรัพย์

รายได้ดอกเบี้ยและรายได้ค่าธรรมเนียมรับรู้ตามเกณฑ์คงค้าง
ยกเว้นลูกหนี้เงินให้สินเชื่อที่ค้างชำระตั้งแต่ 3 งวดขึ้นไป
ซึ่งกลุ่มบริษัทจะรับรู้รายได้ตามเกณฑ์การรับเงิน
กลุ่มบริษัทจะกลับมาใช้เกณฑ์คงค้างก็ต่อเมื่อได้รับชำระเงินต้นและดอกเบี้ยคงค้าง
ส่วนรายได้ดอกเบี้ยรับรู้ตามเกณฑ์สัดส่วนของเวลาโดยพิจารณาจากอัตราดอกเบี้ยที่แท้จริงของช่วงเวลาจนถึงวันครบอายุและพิจารณาจากจำนวนเงินต้นที่เป็นยอดคงเหลือในบัญชีสำหรับการบันทึกค้างรับของกลุ่มบริษัท

รายได้ดอกเบี้ยที่ได้รับจากสินทรัพย์ด้อยคุณภาพ
ทั้งที่เป็นเงินลงทุนในสินทรัพย์ด้อยคุณภาพและที่โอนปรับเป็นเงิน

ให้สินเชื่อบันทึกตามเกณฑ์คงค้างโดยวิธีอัตราดอกเบี้ยที่แท้จริง
ยกเว้นมีความไม่แน่นอนในการเก็บชำระจะบันทึกเมื่อได้รับชำระ

รายได้เงินปันผลรับรู้เมื่อสิทธิที่จะได้รับเงินปันผลนั้นเกิดขึ้น

รายได้อื่นและค่าใช้จ่ายบันทึกตามเกณฑ์คงค้าง

การจ่ายเงินปันผล

เงินปันผลที่จ่ายบันทึกในงบการเงินรวมและงบการเงินเฉพาะบริษัทในรอบระยะเวลาบัญชีซึ่งที่ประชุมผู้ถือหุ้นของบริษัทที่เกี่ยวข้องได้อนุมัติการจ่ายเงินปันผล

ประมาณการทางบัญชีที่สำคัญ ข้อสมมติฐานและการใช้ดุลยพินิจ

การประมาณการ ข้อสมมติฐานและการใช้ดุลยพินิจ ได้มีการประเมินทบทวนอย่างต่อเนื่อง
และอยู่บนพื้นฐานของประสบการณ์ในอดีตและปัจจัยอื่น ๆ
ซึ่งรวมถึงการคาดการณ์ถึงเหตุการณ์ในอนาคตที่เชื่อว่ามีเหตุผลในสถานการณ์ขณะนั้น

1. การด้อยค่าของเงินลงทุนในสินทรัพย์ด้อยคุณภาพ เงินให้กู้ยืมแก่สินทรัพย์ด้อยคุณภาพ
และเงินให้กู้ยืมแก่สินเชื่อรายย่อย

กลุ่มบริษัทได้กำหนดค่าเผื่อการด้อยค่าของเงินลงทุนในสินทรัพย์ด้อยคุณภาพ
ค่าเผื่อหนี้สูญและหนี้สงสัยจะสูญของเงินให้กู้ยืมแก่สินทรัพย์ด้อยคุณภาพและเงินให้กู้ยืมแก่สินเชื่อรายย่อย
เพื่อให้สะท้อนถึงการด้อยค่าลงของเงินลงทุนในสินทรัพย์ด้อยคุณภาพ
เงินให้กู้ยืมแก่สินทรัพย์ด้อยคุณภาพและเงินให้กู้ยืมแก่สินเชื่อรายย่อย
ตามประมาณการผลขาดทุนอันเป็นผลมาจากการที่ลูกหนี้ไม่มีความสามารถในการชำระหนี้
ค่าเผื่อการด้อยค่าและค่าเผื่อหนี้สงสัยจะสูญคำนวณจากผลต่างของประมาณการกระแสเงินสดรับในอนาคตและราคาตามบัญชี
ซึ่งการประเมินนั้นอยู่บนพื้นฐานจากประสบการณ์ในอดีตของการชำระเงิน การติดตามทวงถาม
การผิดนัดชำระหนี้ การพิจารณาแนวโน้มของตลาด และ/หรือ มูลค่าของสินทรัพย์

ค้ำประกัน

2. ส่วนปรับปรุงอาคาร อุปกรณ์ และสินทรัพย์ไม่มีตัวตน

ฝ่ายบริหารประมาณการของอายุการใช้งานและมูลค่าซากสำหรับส่วนปรับปรุงอาคาร
อุปกรณ์และสินทรัพย์ไม่มีตัวตนของบริษัท
โดยฝ่ายบริหารจะมีการทบทวนค่าเสื่อมราคาเมื่ออายุการใช้งานและมูลค่าซากมีความแตกต่างไปจากการประมาณการในงวดก่อน
หรือมีการตัดจำหน่ายสินทรัพย์ที่เสื่อมสภาพหรือไม่ได้ใช้งานโดยการเลิกใช้หรือขาย

นโยบายบัญชีเกี่ยวกับรายการอื่นๆ
สามารถดูได้จากงบการเงินรวมบริษัทฯและงบการเงินเฉพาะบริษัทประจำปี 2553

ค) รายงานการตรวจสอบบัญชี

ปี พ.ศ. 2551-2553

รายงานของผู้สอบบัญชีสำหรับงบการเงินรวมและงบการเงินเฉพาะบริษัท ประจำปี 2551-2553
ซึ่งตรวจสอบโดย นายบุญเลิศ กมลชนกกุล ผู้สอบบัญชีอนุญาตเลขทะเบียน 5339 บริษัท
ไพร้ซวอเตอร์เฮาส์คูเปอร์ส เอบีเอเอส จำกัด
ได้ให้ความเห็นว่างบการเงินดังกล่าวมีความถูกต้องตามที่ควรในสาระสำคัญตามหลักการบัญชีที่รับรองทั่วไป
โดยเสนอรายงานไว้อย่างไม่มีเงื่อนไข

2. ตารางแสดงผลการดำเนินงานของบริษัทฯ 3 ปีย้อนหลัง

บริษัท เอแคป แอ๊ดไวเซอรี่ จำกัด (มหาชน) และบริษัทย่อย

งบดุล

ณ วันที่ 31 ธันวาคม 2551 2552 และ 2553 (สินทรัพย์)

  ---------------------------------------------------------------------------------------------------------------------------------------------------------------------------
                                                           งบเฉพาะบริษัทฯ                                                         งบการเงินรวม                          
  ------------------------------------ --------- --------- -------------- --------- ----------- --------- ----------- --------- ------------- --------- ----------- ---------
                                       2551      %         2552           %         2553        %         2551        %         2552          %         2553        %

                                       พันบาท               พันบาท                    พันบาท                 พันบาท                 พันบาท                   พันบาท        

  สินทรัพย์หมุนเวียน                                                                                                                                                      

  เงินสดและรายการเทียบเท่าเงินสด           110,083   21.11%    245,098        17.59%    106,839     8.93%     1,783,293   21.33%    1,438,982     20.22%    990,545     21.00%

  เงินลงทุนระยะสั้น                        -                   11,831         0.85%     -                     11,219      0.13%     51,861        0.73%     23,173      0.49%

  ลูกหนี้การค้าและตั่วเงินรับ-สุทธิ              216       0.04%     105            0.01%     2           0.00%     13,773      0.16%     18,495        0.26%     4,866       0.53%

  เงินลงทุนในสินทรัพย์ด้อยคุณภาพส่วนที่                                                                                                                                        

  ถึงกำหนดชำระภายใน 1 ปี-สุทธิ             -                   -                        -                     429,612     5.14%     615,406       8.65%     1,203,134   25.51%

  เงินให้กู้ยืมแก่สินทรัพย์ด้อยคุณภาพส่วนที่                                                                                                                                       

  ถึงกำหนดชำระภายใน 1 ปี-สุทธิ             -                   -                        -                     458,016     5.48%     354,062       4.98%     907,632     19.24%

  เงินให้สินเชื่อรายย่อยและดอกเบี้ยค้างรับ                                                                                                                                     

  ส่วนที่ถึงกำหนดชำระภายใน 1 ปี-สุทธิ         -                   -                        -                     437,067     5.23%     113,237       1.59%     53,323      1.13%

  ลูกหนี้การค้า-กิจการที่เกี่ยวข้อง              56,311    10.80%    21,327         1.53%     10,467      0.87%     43,783      0.52%     4,282         0.06%     2,845       0.06%

  ลูกหนี้กิจการที่เกี่ยวข้องกัน                  22,570    4.33%     5,948          0.43%     7,719       0.64%     8,499       0.10%     21,992        0.31%     7,606       0.16%

  เงินให้กู้ยืมแก่กิจการที่เกี่ยวข้องกัน            11,300    2.17%     4,800          0.34%     5,000       0.42%     -                     -                       -            

  เงินให้กู้ยืมแก่กิจการที่เกี่ยวข้องกันส่วนที่                                                                                                                                      

  ถึงกำหนดชำระภายใน 1 ปี-สุทธิ             -                   46,333         3.32%     39,753      3.32%     -                     -                       -            

  สินทรัพย์หมุนเวียนอื่น-สุทธิ                  1,850     0.35%     1,475          0.11%     5,594       0.47%     81,537      0.98%     103,686       1.46%     649,308     13.77%

  รวมสินทรัพย์หมุนเวียน                     202,330   38.79%    336,917        24.17%    175,374     14.65%    3,266,799   39.07%    2,722,003     38.25%    3,862,432   81.89%

  สินทรัพย์ไม่หมุนเวียน                                                                                                                                                    

  เงินลงทุนในสินทรัพย์ด้อยคุณภาพ-สุทธิ          -                   -                        -                     5,072,382   60.66%    3,572,131     50.20%    656,970     13.93%

  เงินให้กู้ยืมแก่สินทรัพย์ด้อยคุณภาพ-สุทธิ         -                   -                        -                     339,388     4.06%     660,749       9.29%     91,507      1.94%

  เงินให้สินเชื่อรายย่อยและดอกเบี้ยค้างรับ-สุทธิ   -                   -                        -                     109,909     1.31%     20,999        0.30%     -            

  เงินให้กู้ยืมระยะยาวแก่กิจการที่เกี่ยวข้องกัน     120,370   23.08%    41,484         2.98%     21,047      1.76%     -                     -                       -            

  เงินลงทุนในบริษัทย่อย                     202,582   38.84%    973,265        69.83%    938,865     78.43%    -                     -                       -            

  เงินลงทุนระยะยาวอื่น                     -                   -                        -                     1,927       0.02%     1,840         0.03%     1,662       0.04%

  ส่วนปรับปรุงอาคารและอุปกรณ์ - สุทธิ         33,508    6.42%     33,249         2.39%     52,181      4.36%     148,345     1.77%     80,600        1.13%     75,924      1.61%

  สินทรัพย์ไม่มีตัวตน-สุทธิ                    2,053     0.39%     4,715          0.34%     4,478       0.37%     78,340      0.94%     34,464        0.48%     13,378      0.28%

  ค่าความนิยม-สุทธิ                        -                   -                        -                     6,889       0.08%     2,538         0.04%     -            

  สินทรัพยไม่หมุนเวียนอื่น-สุทธิ                3,347     0.64%     4,059          0.29%     5,127       0.43%     21,038      0.25%     20,605        0.29%     14,707      0.31%

  รวมสินทรัพย์ไม่หมุนเวียน                   361,860   69.38%    1,056,772      75.83%    1,021,698   85.35%    5,778,218   69.10%    4,393,926     61.75%    854,148     18.11%

  รวมสินทรัพย์                            564,190   100.00%   1,393,689      100.00%   1,197,072   100.00%   9,045,017   100.00%   7,115,929     100.00%   4,716,580   100.00%
  ---------------------------------------------------------------------------------------------------------------------------------------------------------------------------

งบดุล

ณ วันที่ 31 ธันวาคม 2551 2552 และ 2553

หนี้สินและส่วนของผู้ถือหุ้น

  -----------------------------------------------------------------------------------------------------------------------------------------------------------------------------
                                                             งบเฉพาะบริษัทฯ                                                         งบการเงินรวม                          
  -------------------------------------- --------- --------- -------------- --------- ----------- --------- ----------- --------- ------------- --------- ----------- ---------
                                         2551      %         2552           %         2553        %         2551        %         2552          %         2553        %

                                         พันบาท               พันบาท                    พันบาท                 พันบาท                 พันบาท                   พันบาท        

  หนี้สินและส่วนของผู้ถือหุ้น                                                                                                                                                   

  หนี้สินหมุนเวียน                                                                                                                                                          

  เจ้าหนี้การค้าและตั๋วเงินจ่าย                  -                   -                        -                     5,300       0.06%     769           0.01%     16,419      0.35%

  เจ้าหนี้กิจการที่เกี่ยวข้องกัน                   15        0.00%     6,910          0.50%     2,032       0.17%     26,010      0.29%     14,069        0.20%     88,942      1.89%

  ส่วนของเงินกู้ยืมระยะยาวจากสถาบันการเงินที่ถึง                                                                                                                                 

  กำหนดชำระภายใน 1 ปี                     -                   -                        -                     38,947      0.43%     3,406,602     47.87%    1,270,226   26.93%

  เงินกู้ยืมระยะยาวจากกิจการที่เกี่ยวข้องกันที่ถึง                                                                                                                                   

  กำหนดชำระภายใน 1 ปี                     -                   -                        -                     882,216     9.75%     -                       501,620     10.64%

  ส่วนของหนี้สินตามสัญญาเช่าการเงิน                                                                                                                                           

  ที่ถึงกำหนดชำระภายใน 1 ปี                  2,340     0.41%     2,346          0.17%     7,596       0.63%     6,087       0.07%     3,536         0.05%     7,596       0.16%

  หนี้สินหมุนเวียนอื่น                          10,416    1.85%     99,192         7.12%     5,555       0.46%     253,966     2.81%     310,329       4.36%     742,078     15.73%

  รวมหนี้สินหมุนเวียน                         12,771    2.26%     108,448        7.78%     15,183      1.27%     1,212,526   13.41%    3,735,305     52.49%    2,626,881   55.69%

  หนี้สินไม่หมุนเวียน                                                                                                                                                        

  หนี้สินตามสัญญาเช่าการเงิน - สุทธิ             5,540     0.98%     3,191          0.23%     12,732      1.06%     6,730       0.07%     3,191         0.04%     12,732      0.27%

  เงินกู้ยืมระยะยาวจากสถาบันการเงิน            -                   -                        -                     3,545,705   39.20%    740,721       10.41%    332,348     7.05%

  เงินกู้ยืมระยะยาวจากกิจการที่เกี่ยวข้องกัน        -                   760,000        54.53%    760,000     63.49%    2,536,979   28.05%    1,778,709     25.00%    1,103,498   23.40%

  รวมหนี้สินไม่หมุนเวียน                       5,540     0.98%     763,191        54.76%    772,732     64.55%    6,089,414   67.32%    2,522,621     35.45%    1,448,578   30.71%

  รวมหนี้สิน                                18,311    3.25%     871,639        62.54%    787,915     65.82%    7,301,940   80.73%    6,257,926     87.94%    4,075,459   86.41%

  ส่วนของผู้ถือหุ้น                                                                                                                                                          

  ทุนออกจำหน่ายและชำระแล้ว                                                                                                                                                

  หุ้นสามัญ 125,000,000 หุ้น                                                                                                                                                

  มูลค่าหุ้นละ 1 บาท                         125,000   22.16%    125,000        8.97%     125,000     10.44%    125,000     1.38%     125,000       1.76%     125,000     2.65%

  ส่วนเกินมูลค่าหุ้น                           337,742   59.86%    337,742        24.23%    337,742     28.21%    337,742     3.73%     337,742       4.75%     337,742     7.16%

  กำไรที่ยังไม่เกิดขึ้นจากการเปลี่ยนแปลง                                                                                                                                        

  มูลค่ายุติธรรมของเงินลงทุน                   -                   1,307          0.09%     -                                           1,307                   -            

  ผลต่างจากการแปลงค่างบการเงิน              -                   -                        -                     (557)       -0.01%    (1,889)       -0.03%    (1,596)     -0.03%

  กำไรสะสม                                                                                                                                                             

  จัดสรรแล้ว - สำรองตามกฎหมาย              12,500    2.22%     12,500         0.90%     12,500      1.04%     12,500      0.14%     12,500        0.18%     12,500      0.27%

  ยังไม่ได้จัดสรร                            70,637    12.52%    45,501         3.26%     (66,085)    -5.52%    333,394     3.69%     383,343       5.39%     167,475     3.55%

  รวมส่วนของผู้ถือหุ้น                         545,879   96.75%    522,050        37.46%    409,157     34.18%    808,079     8.93%     858,003       12.06%    641,121     13.59%

  ส่วนของผู้ถือหุ้นส่วนน้อยในบริษัทย่อย             -                   -                        -                     934,998     10.34%    -                       -            

  รวมส่วนของผู้ถือหุ้น และส่วนของผู้ถือหุ้น                                                                                                                                        

  ส่วนน้อยในบริษัทย่อย                        545,879   96.75%    522,050        37.46%    409,157     34.18%    1,743,077   19.27%    858,003       12.06%    641,121     13.59%

  รวมหนี้สินและส่วนของผู้ถือหุ้น                  564,190   100.00%   1,393,689      100.00%   1,197,072   100.00%   9,045,017   100.00%   7,115,929     100.00%   4,716,580   100.00%
  -----------------------------------------------------------------------------------------------------------------------------------------------------------------------------

งบกำไรขาดทุน : สำหรับแต่ละปี สิ้นสุดวันที่ 31 ธันวาคม 2551 2552 และ 2553

  ------------------------------------------------------------------------------------------------------------------------------------------------------------------------
                                                          งบเฉพาะบริษัทฯ                                                       งบการเงินรวม                          
  ----------------------------------- --------- --------- -------------- --------- --------- --------- ----------- --------- ------------- --------- ----------- ---------
                                      2551      %         2552           %         2553      %         2551        %         2552          %         2553        %

                                      พันบาท               พันบาท                    พันบาท               พันบาท                 พันบาท                   พันบาท        

  รายได้                                                                                                                                                           

  รายได้จากการให้บริการ                  206,387   83.40%    154,444        75.25%    143,650   23.77%    131,295     8.09%     145,969       14.15%    156,255     7.13%

  ดอกเบี้ยรับจากการบริหารสินทรัพย์ด้อยคุณภาพ   -                   -                        -                   776,536     47.86%    324,442       31.44%    228,957     10.44%

  ดอกเบี้ยรับจากสินเชื่อรายย่อย              -                   -                        -                   405,815     25.01%    142,500       13.81%    30,828      1.41%

  กำไรจากการยกหนี้ให้                    -                   -                        -                   -                     -                       1,495,010   68.19%

  รายได้อื่น                             41,086    16.60%    50,808         24.75%    460,613   76.23%    308,708     19.03%    418,933       40.60%    281,485     12.84%

  รวมรายได้                            247,473   100.00%   205,252        100.00%   604,263   100.00%   1,622,354   100.00%   1,031,844     100.00%   2,192,535   100.00%

  ค่าใช้จ่ายจากการดำเนินงาน                                                                                                                                           

  ต้นทุนการให้บริการ                      43,606    17.62%    45,949         22.39%    48,392    8.01%     203,151     12.52%    176,054       17.06%    204,929     9.35%
  การบริหารสินทรัพย์และการให้สินเชื่อ                                                                                                                                    

  ค่าใช้จ่ายในการบริหาร                   86,785    35.07%    83,579         40.72%    152,880   25.30%    873,121     53.82%    619,495       60.04%    1,597,871   72.88%

  ค่าตอบแทนผู้บริหาร                      29,000    11.72%    28,474         13.87%    30,303    5.01%     29,000      1.79%     28,474        2.76%     30,303      1.38%

  รวมค่าใช้จ่าย                          159,391   64.41%    158,002        76.98%    231,575   38.32%    1,105,272   68.13%    824,023       79.86%    1,833,103   83.61%

  กำไร(ขาดทุน)                         88,082    35.59%    47,250         23.02%    372,688   61.68%    517,082     31.87%    207,821       20.14%    359,432     16.39%
  ก่อนต้นทุนทางการเงินและภาษีเงินได้                                                                                                                                    

  ต้นทุนทางการเงิน                       526       0.21%     968            0.47%     46,703    7.73%     479,920     29.58%    105,188       10.19%    130,784     5.96%

  กำไรก่อนภาษีเงินได้                     87,556    35.38%    46,282         22.55%    325,985   53.95%    37,162      2.29%     102,633       9.95%     228,648     10.43%

  ภาษีเงินได้                            18,197    7.35%     8,918          4.34%     71        0.01%     23,318      1.44%     24,902        2.41%     7,016       0.32%

  กำไรสุทธิสำหรับปี                       69,359    28.03%    37,364         18.20%    325,914   53.94%    13,844      0.85%     77,731        7.53%     221,632     10.11%

  การแบ่งปันส่วนของเจ้าของ                                                                                                                                            

  ส่วนของผู้ถือหุ้น                         69,359    28.03%    37,364         18.20%    325,914   54%       (130,138)   -8.02%    112,449       10.90%    221,632     10.11%

  ส่วนของผู้ถือหุ้นส่วนน้อยในบริษัทย่อย          -                   -                        -                   143,982     8.87%     (34,718)                -           -

  กำไร(ขาดทุน)ต่อหุ้นขั้นพื้นฐาน              0.55                0.30                     2.61                (1.04)                0.90                    1.77         
  ------------------------------------------------------------------------------------------------------------------------------------------------------------------------

งบกระแสเงินสด

สำหรับแต่ละปี สิ้นสุดวันที่ 31 ธันวาคม 2551 2552 และ 2553

  -------------------------------------------------------------------------------------------------------------------------------------------------
                                                               งบเฉพาะบริษัทฯ                                         งบการเงินรวม        
  --------------------------------------------- ---------- --- -------------- --- ----------- --- ------------- --- ------------- --- -------------
                                                2551           2552               2553            2551              2552              2553

                                                พันบาท          พันบาท              พันบาท           พันบาท             พันบาท             พันบาท

  กระแสเงินสดจากการดำเนินงาน                                                                                                             

  กำไรก่อนภาษีเงินได้                               87,556         46,282             325,985         37,162            102,633           228,648

  กำไรสุทธิ                                                                                                                              

  รายการปรับปรุง                                                                                                                         

  ค่าเสื่อมราคาและตัดจำหน่าย                         7,865          8,871              11,741          149,656           107,027           69,611

  ดอกเบี้ยรับ                                      (7,746)        (4,234)            (8,619)         (1,203,778)       (480,503)         (271,667)

  ดอกเบี้ยจ่าย                                     5              488                45,568          477,373           103,028           129,620

  ดอกเบี้ยจ่ายตามสัญญาเช่าซื้อและเช่าทางการเงิน          521            480                1,135           2,352             1,471             1,164

  เงินปันผลรับ                                                    (14,615)           (429,649)       -                 -                 -

  ประมาณการหนิ้สินที่เกิดจากการปรับโครงสร้างกิจการ       -              -                  -               -                 38,971            (33,693)
  (กลับรายการ)                                                                                                                         

  ขาดทุนจากการด้อยค่าเงินลงทุนในสินทรัพย์ด้อยคุณภาพ       -              -                  -               446,163           98,588            925,990

  หนี้สูญและหนี้สงสัยจะสูญ (กลับรายการ)                 1,200          250                -               (353,285)         (134,799)         (85,364)

  หนี้สูญและหนี้สงสัยจะสูญเงินให้สินเชื่อแก่สินทรัพย์ด้อยคุณภาพ   -              -                  -               18,721            (32,507)          275,943

  ขาดทุนจากการด้อยค่าเงินลงทุนในบริษัทย่อย              -              -                  41,000          -                  -                -

  (กำไร)ขาดทุนจากการยกหนี้ให้                       -              -                  17,472          -                  -                (1,495,010)

  ขาดทุนจากการปรับโครงสร้างหนี้ของเงินให้กู้ยืมแก่สินทรัพย์                                                                                          

  ด้อยคุณภาพและเงินลงทุนในสินทรัพย์ด้อยคุณภาพ            -              -                  -               17,231            22,538            19,593

  กำไรจากการซื้อส่วนของผู้ถือหุ้นส่วนน้อยในบริษัทย่อย        -              -                  -                                 (138,597)         -

  (กำไร)ขาดทุนจากการขายด้อยค่า/ตัดจำหน่ายสินทรัพย์      (2,338)        (1,127)            3,459           34,561            23,429            53,978

  ขาดทุนที่ยังไม่เกิดขึ้นจากการแปลงค่าเงินตราต่างประเทศ    409            582                1,901           (703)             5,952             2,371

  กำไรจากการดำเนินงานก่อนการเปลี่ยนแปลง                                                                                                    

  ในสินทรัพย์และหนี้สินดำเนินงาน                       87,472         36,977             9,993           (374,547)         (282,769)         (178,816)

  สินทรัพย์ดำเนินงาน (เพิ่มขึ้น) ลดลง                                                                                                          

  ลูกหนี้การค้าและตั๋วเงินรับ                           6,827          (139)              103             87,816            (6,885)           (6,371)

  เงินลงทุนในสินทรัพย์ด้อยคุณภาพ                       -              -                  -               (2,522,904)       473,652           40,044

  เงินให้สินเชื่อแก่สินทรัพย์ด้อยคุณภาพ                    -              -                  -               984,904           534,778           501,525

  เงินให้สินเชื่อรายย่อยและดอกเบี้ยค้างรับ                -              -                  -               1,046,656         555,862           146,155

  ลูกหนี้การค้า-กิจการที่เกี่ยวข้องกัน                     (26,150)       34,984             10,860          (43,783)          39,501            1,437

  ลูกหนี้กิจการที่เกี่ยวข้องกัน                           -              6,301              1,367           -                 (13,493)          (1,049)

  สินทรัพย์หมุนเวียนอื่น                               (15,733)       (67)               (5,591)         (24,225)          11,976            (7,517)

  สินทรัพย์ไม่หมุนเวียนอื่น                             4              (712)              (1,067)         2,447             433               5,899

  หนี้สินดำเนินงานเพิ่มขึ้น (ลดลง)                                                                                                             

  เจ้าหนี้การค้าและตั่วเงินจ่าย                         -              -                  (4,273)         (6,300)           (4,530)           15,649

  เจ้าหนี้กิจการที่เกี่ยวข้องกัน                          15             6,407              (627)           (1,231)           (11,941)          (476)

  หนี้สินหมุนเวียนอื่น                                 (8,258)        88,851             (91,501)        (18,133)          63,696            466,464

  เงินสดสุทธิได้มาจาก(ใช้ไปใน)กิจกรรมดำเนินงาน                                                                                                

  ก่อนเงินรับ(จ่าย)จากดอกเบี้ยและภาษี                  44,177         172,602            (80,736)        (869,300)         1,360,280         982,944

  ดอกเบี้ยรับ                                      6,626          4,979              5,893           1,223,141         436,875           294,296

  ดอกเบี้ยจ่ายไม่รวมสัญญาเช่าทางการเงิน                (5)            -                  (45,546)        (454,995)         (158,002)         (53,321)

  ภาษีเงินได้จ่าย                                   (13,064)       (9,554)            (7,362)         (18,774)          (18,913)          (15,435)

  เงินสดสุทธิได้รับ (ใช้ไป) จากการดำเนินงาน            37,734         168,027            (127,751)       (119,928)         1,620,240         1,208,484
  -------------------------------------------------------------------------------------------------------------------------------------------------

งบกระแสเงินสด (ต่อ)

สำหรับแต่ละปี สิ้นสุดวันที่ 31 ธันวาคม 2551 2552 และ 2553

  ---------------------------------------------------------------------------------------------------------------------------------------------------
                                                                 งบเฉพาะบริษัทฯ                                         งบการเงินรวม        
  ----------------------------------------------- ---------- --- -------------- --- ----------- --- ------------- --- ------------- --- -------------
                                                  2551           2552               2553            2551              2552              2553

                                                  พันบาท          พันบาท              พันบาท           พันบาท             พันบาท             พันบาท

  กระแสเงินสดจากกิจกรรมลงทุน                                                                                                                

  เงินสดจ่ายซื้อเงินลงทุนระยะสั้น                         -              (9,744)            -               (108,585)         (49,774)          -

  เงินสดจ่ายสำหรับเงินให้กู้ยืมระยะสั้นกิจการที่เกี่ยวข้องกัน      (12,500)       (3,000)            (10,500)        -                 -                 -

  เงินสดจ่ายสำหรับเงินให้กู้ยืมระยะยาวแก่กิจการที่เกี่ยวข้องกัน   (50,000)       -                  -               -                 -                 -

  เงินสดจ่ายเพื่อซื้อเงินลงทุนในบริษัทย่อย                   (6,000)        (9,000)            (6,600)         -                 -                 -

  เงินสดจ่ายซื้อส่วนของผู้ถือหุ้นส่วนน้อยในบริษัทย่อย            -              (1,683)            -               -                 (761,683)         -

  เงินสดจ่ายซื้อส่วนปรับปรุงอาคาร อุปกรณ์ และ                                                                                                     

  สินทรัพย์ไม่มีตัวตน                                   (8,432)        (10,972)           (10,601)        (22,406)          (12,343)          (20,235)

  เงินสดรับจากการขายเงินลงทุนระยะสั้น                   -              -                  11,845          134,837           11,219            28,702

  เงินสดรับจากการขายเงินลงทุนระยะยาว                  29,591         -                  -               29,849            -                 -

  เงินสดรับจากการให้กู้ยืมระยะสั้นแก่กิจการที่เกี่ยวข้องกัน       13,827         9,500              10,300          -                 -                 -

  เงินสดรับจากการให้กู้ยืมระยะยาวแก่กิจการที่เกี่ยวข้องกัน      16,088         32,554             9,545           -                 -                 -

  เงินสัดรับจากการจำหน่ายส่วนปรับปรุงอาคาร อุปกรณ์                                                                                                

  และสินทรัพย์ไม่มีตัวตน                                2,906          -                  1,776           5,685             2,326             5,081

  เงินสดรับจากการซื้อเงินลงทุนในบริษัทย่อย                 -              24,632             429,649         -                 -                 -

  เงินสดสุทธิได้รับ (ใช้ไป) จากกิจกรรมลงทุน               (14,520)       32,287             435,414         39,380            (810,255)         13,548

                                                                                                                                         

  กระแสเงินสดจากกิจกรรมจัดหาเงิน                                                                                                             

  เงินสดรับจากเงินกู้ยืมระยะยาวจากสถาบันการเงิน           -              -                  -               700,000           864,370           -

  เงินสดรับจากเงินกู้ยืมระยะยาวจากกิจการที่เกี่ยวข้องกัน       -              -                  -               2,614,615         -                 -

  เงินสดจ่ายกู้ยืมระยะสั้นจากกิจการที่เกี่ยวข้องกัน             -              -                  -               (800,000)         -                 -

  เงินสดจ่ายเงินกู้ยืมระยะยาวจากสถาบันการเงิน             -              -                  -               (1,647,590)       (308,118)         (1,049,739)

  เงินสดจ่ายเงินกู้ยืมระยะยาวจากบริษัทที่เกี่ยวข้อง            -              -                  -               (466,862)         (1,640,486)       (173,591)

  เงินสดจ่ายดอกเบี้ยตามสัญญาเช่าการเงิน                  -              -                  -               (2,352)           -                 -

  เงินสดจ่ายหนี้ตามสัญญาเช่าการเงิน                      (3,598)        (2,823)            (6,798)         (24,603)          (7,562)           (8,016)

  เงินปันผลจ่าย                                      (30,000)       (62,500)           (437,500)       (30,000)          (62,500)          (437,500)

  เงินสดสุทธิได้มาจาก(ใช้ไปใน)กิจกรรมจัดหาเงิน            (33,598)       (65,323)           (444,298)       343,208           (1,154,296)       (1,668,846)

  เงินสดและรายการเทียบเท่าเงินสดเพิ่มขึ้น(ลดลง) สุทธิ       (10,384)       134,991            (136,635)       262,660           (344,311)         (446,814)

  เงินสดและรายการเทียบเท่าเงินสดต้นปี                   120,467        110,083            245,098         1,520,633         1,783,293         1,438,982

  กำไร(ขาดทุน)จากอัตราแลกเปลี่ยนเงินสด                 -              24                 (1,624)         -                 -                 (1,623)

  เงินสดและรายการเทียบเท่าเงินสดปลายปี                 110,083        245,098            106,839         1,783,293         1,438,982         990,545
  ---------------------------------------------------------------------------------------------------------------------------------------------------

3. อัตราส่วนทางการเงินที่สำคัญ (Ratio Analysis)

  ----------------------------------------------------------------------------------------------------------------------------------------------
                                                      งบเฉพาะบริษัทฯ                                           งบการเงินรวม                    
  ----------------------------------- --------- ----- -------------- ----- ---------- ----- ---------- ----- ------------- ----- --------- -----
                                      2551            2552                 2553             2551             2552                2553       

  อัตราส่วนสภาพคล่อง (Liquidity Ratio)                                                                                                         

  อัตราส่วนสภาพคล่อง                     15.84     เท่า   3.11           เท่า   11.55      เท่า   2.69       เท่า   0.73          เท่า   1.47      เท่า

  อัตราส่วนสภาพคล่องหมุนเร็ว               8.64      เท่า   2.37           เท่า   7.04       เท่า   1.48       เท่า   0.40          เท่า   0.40      เท่า

  อัตราส่วนสภาพคล่องกระแสเงินสด           2.77      เท่า   2.77           เท่า   (2.07)     เท่า   (0.10)     เท่า   0.65          เท่า   0.38      เท่า

  อัตราส่วนหมุนเวียนลูกหนี้การค้า             48.80     เท่า   962.27         เท่า   2,685.05   เท่า   22.77      เท่า   37.99         เท่า   19.19     เท่า

  ระยะเวลาเก็บหนี้เฉลี่ย                   7         วัน    0              วัน    0          วัน    16         วัน    9             วัน    19        วัน

  อัตราการหมุนเวียนเจ้าหนี้                 #DIV/0!   เท่า   #DIV/0!        เท่า   #DIV/0!    เท่า   24.04      เท่า   58.02         เท่า   23.85     เท่า

  ระยะเวลาชำระหนี้                      #DIV/0!   วัน    #DIV/0!        วัน    #DIV/0!    วัน    15         วัน    6             วัน    15        วัน

  Cash Cycle                          #DIV/0!   วัน    #DIV/0!        วัน    #DIV/0!    วัน    1          วัน    n.a.          วัน    n.a.      วัน

  อัตราส่วนแสดงความสามารถในการหากำไร                                                                                                          
  (Profitability Ratio)                                                                                                                    

  อัตรากำไรขั้นต้น                        82.38     %     77.61          %     91.99      %     87.48      %     82.94         %     90.65     %

  อัตรากำไรจากการดำเนินงาน              47.31     %     36.89          %     66.69      %     33.66      %     22.90         %     17.78     %

  อัตรากำไรอื่นๆ                         16.60     %     24.75          %     76.23      %     19.03      %     40.60         %     12.84     %

  อัตราส่วนเงินสดต่อการทำกำไร             0.32      เท่า   2.22           เท่า   (0.32)     เท่า   (0.22)     เท่า   6.86          เท่า   3.10      เท่า

  อัตรากำไรสุทธิ                         28.03     %     18.20          %     53.94      %     (8.02)     %     10.90         %     10.11     %

  อัตราผลตอบแทนผู้ถือหุ้น                   13.18     %     7.00           %     70.00      %     (17.78)    %     13.50         %     29.57     %

  อัตราส่วนแสดงประสิทธิภาพในการดำเนินงาน                                                                                                         
  (Efficiency Ratio)                                                                                                                       

  อัตราผลตอบแทนจากสินทรัพย์               12.78     %     3.82           %     25.16      %     (1.50)     %     1.39          %     3.75      %

  อัตราผลตอบแทนจากสินทรัพย์ถาวร           259.31    %     138.52         %     790.48     %     10.65      %     191.73        %     372.14    %

  อัตราการหมุนของสินทรัพย์                 0.46      เท่า   0.21           เท่า   0.47       เท่า   0.19       เท่า   0.13          เท่า   0.37      เท่า

  อัตราส่วนวิเคราะห์นโยบายทางการเงิน                                                                                                             
  (Financial Policy Ratio)                                                                                                                 

  อัตราส่วนหนี้สินต่อส่วนของผู้ถือหุ้น            0.03      เท่า   1.67           เท่า   1.93       เท่า   4.19       เท่า   7.29          เท่า   6.36      เท่า

  อัตราส่วนความสามารถชำระดอกเบี้ย         165.46    เท่า   46.81          เท่า   5.98       เท่า   (1.22)     เท่า   0.31          เท่า   0.75      เท่า

  อัตราส่วนความสามารถ                   0.40      เท่า   2.00           เท่า   (0.28)     เท่า   (2.29)     เท่า   1.94          เท่า   2.64      เท่า

  ชำระภาระผูกพัน (cash basis)                                                                                                                 

  อัตราการจ่ายเงินปันผล                   43.64     %     166.67         %     134.10     %     (23.08)    %     55.56         %     197.74    %

  อัตราการเติบโต (Growth Ratio)                                                                                                               

  สินทรัพย์รวม                           8.18      %     147.02         %     (14.11)    %     8.16       %     (21.33)       %     (33.72)   %

  หนี้สินรวม                             21.81     %     4,660.19       %     (9.61)     %     5.58       %     (14.30)       %     (34.88)   %

  รายได้จากการบริการ                    35.61     %     (25.17)        %     (6.99)     %     132.61     %     (53.34)       %     (32.12)   %

  ค่าใช้จ่ายการขายและบริหาร               53.57     %     (3.69)         %     82.92      %     90.76      %     (29.05)       %     157.93    %

  กำไร (ขาดทุน) สุทธิ                    48.00     %     (46.13)        %     772.27     %     (170.27)   %     (186.41)      %     97.10     %

  ข้อมูลต่อหุ้น (Per Share)                                                                                                                      

  มูลค่าตามบัญชีต่อหุ้น                      4.37      บาท   4.18           บาท   3.27       บาท   6.46       บาท   6.86          บาท   5.13      บาท

  กำไร (ขาดทุน) สุทธิต่อหุ้น                0.55      บาท   0.30           บาท   2.61       บาท   (1.04)     บาท   0.90          บาท   1.77      บาท

  เงินปันผลต่อหุ้น                         0.24      บาท   0.50           บาท   3.50       บาท   0.24       บาท   0.50          บาท   3.50      บาท
  ----------------------------------------------------------------------------------------------------------------------------------------------

11.2 คำอธิบายและการวิเคราะห์ฐานะการเงินและผลการดำเนินงาน

  11.2.1 ภาพรวมการดำเนินงานและการเปลี่ยนแปลงที่สำคัญในช่วงที่ผ่านมา

ในช่วงปีที่ผ่านมาแม้สภาวะเศรษฐกิจภายในประเทศจะเริ่มมีสัญญาณการฟื้นตัวของเศรษฐกิจบ้างแล้ว
ซึ่งพิจารณาได้จากผลประกอบการของบริษัทจดทะเบียนในตลาดหลักทรัพย์โดยส่วนใหญ่ที่มียอดขายและกำไรที่ดีขึ้น
ถึงแม้สัญญาณทางเศรษฐกิจจะเริ่มดีขึ้น
แต่ในปีที่ผ่านมาก็มีปัจจัยมากมายที่ส่งผลกระทบต่อความเชื่อมั่นในการใช้จ่ายและการลงทุนของประชาชนรวมถึงผู้ประกอบการภายในประเทศ
ปัจจัยดังกล่าว ได้แก่ ปัญหาการขาดเสถียรภาพทางการเมือง
ปัญหาอุทกภัยในหลายจังหวัดของประเทศ ปัญหาความไม่สงบในชายแดนภาคใต้
รวมถึงปัญหาการฟื้นตัวทางเศรษฐกิจที่ล้าช้าของประเทศสหรัฐอเมริกา และหลายประเทศในยุโรป
ปัจจัยดังกล่าวจึงเป็นแรงกดดันให้การฟื้นตัวทางเศรษฐกิจของประเทศไทยเป็นไปได้อย่างไม่เต็มที่
ทำให้ในปีที่ผ่านมา คณะกรรมการบริษัท และฝ่ายบริหารจะต้องดำเนินธุรกิจด้วยความระมัดระวัง
ซึ่งภาพรวมของการดำเนินงานของบริษัทฯและบริษัทย่อยของธุรกิจบริหารสินทรัพย์ด้อยคุณภาพ
ได้ให้ความสำคัญต่อการบริหารพอร์ตที่มีอยู่ตามสัญญาเดิม
สำหรับการรับจ้างบริหารสินทรัพย์ในประเทศ ณ สิ้นปี 2553 (ไม่รวม ACAP Malaysia)
บริษัทฯสามารถเจรจาปรับโครงสร้างหนี้ได้ข้อสรุปจากลูกหนี้แล้วคิดเป็นมูลหนี้ตามมูลค่าเงินต้นประมาณ
25,473 ล้านบาท แบ่งเป็นการปิดบัญชีลูกหนี้แล้วประมาณ 14,348 ล้านบาท
ลูกหนี้ที่ได้รับการอนุมัติและรอปิดบัญชีประมาณ 8,702 ล้านบาท
ลูกหนี้ที่มีการปรับโครงสร้างหนี้ตามแผนเดิม 2,422 ล้านบาท
มีทรัพย์สินรอการขายในความดูแลจำนวนประมาณ 510 รายการคิดเป็นมูลค่าประมาณ 566 ล้านบาท
ในขณะที่ การรับจ้างบริหารสินทรัพย์ในประเทศมาเลเซีย โดยบริษัทย่อยเอแคป มาเลเซีย
จนถึงเวลาเดียวกันนี้ สามารถเจรจาเรียกเก็บหนี้หรือได้ข้อสรุปจากลูกหนี้แล้ว
คิดเป็นจำนวนเงินรวมตามมูลค่าเงินต้นประมาณ 71.99 ล้านมาเลเซียริงกิต
คิดเป็นเงินไทยประมาณ 719.90 ล้านบาท (กำหนดอัตราแลกเปลี่ยน 1 มาเลเซียริงกิต
โดยประมาณ = 10 บาท)

ในการเข้าประมูลพอร์ตใหม่ปีที่ผ่านมา
ได้มีนโยบายในการชะลอการเข้าประมูลพอร์ตสินทรัพย์ด้อยคุณภาพลงชั่วคราว
เนื่องจากผลกระทบที่ได้รับจากการถดถอยของเศรษฐกิจทั่วโลกเมื่อสองปีที่ผ่านมา
ซึ่งจะนำไปสู่ภาวะการจ้างงานและพฤติกรรมการใช้จ่ายของคนในสังคม
ที่อาจส่งผลต่อความสามารถในการชำระหนี้ของลูกหนี้ได้ การดำเนินนโยบายบริหารหนี้
จึงต้องเป็นไปด้วยความระมัดระวัง
นอกจากนี้การที่บริษัทฯมีสัญญาเดิมในการให้บริการงานบริหารสินทรัพย์ด้อยคุณภาพอยู่หลายพอร์ต
จึงไม่มีความจำเป็นในการเร่งรีบประมูลพอร์ตใหม่เพิ่มเติม อย่างไรก็ตาม ในปีที่ผ่านมา
ผู้บริหารไม่ได้นิ่งนอนใจแต่ยังมองหาโอกาส
หรือความเป็นไปได้ในการลงทุนของพอร์ตบริหารสินทรัพย์ด้อยคุณภาพเพิ่มขึ้น
ทั้งจากภายในประเทศและต่างประเทศ เพื่อนำมาทดแทนงานเดิมที่ใกล้หมดสัญญา

สำหรับธุรกิจสินเชื่อส่วนบุคคลเพื่อการอุปโภคและบริโภคของ CAP OK ที่เป็นบริษัทย่อย
ได้หยุดการให้บริการปล่อยสินเชื่อลง แต่หันไปให้ความสำคัญต่อการเรียกเก็บหนี้จากลูกหนี้เก่าแทน
การที่ CAP OK ได้หยุดการให้บริการการปล่อยสินเชื่อลง
เนื่องจากมองว่าในปัจจุบันการแข่งขันที่สูงขึ้นของธุรกิจสินเชื่อรายย่อยเพื่อการอุปโภคและบริโภค
มีผู้ประกอบการรายใหม่เข้ามาให้บริการเป็นจำนวนมาก ทำให้ผลตอบแทนมีแนวโน้มที่ลดลง
ผู้ประกอบการขนาดเล็กเสียเปรียบในด้านการแข่งขันที่เกิดจากความประหยัดจากขนาด (Economy
of Scales) อย่างไรก็ตาม บริษัทฯได้ขยายงานให้บริการประเภทรับจ้างดำเนินงาน
(Outsource Business) โดยให้บริการในลักษณะการรับจ้างติดตามหนี้ งานบริการลูกค้าสัมพันธ์
ในลักษณะของ Call Center เป็นต้น การขยายบริการธุรกิจดังกล่าวโดยมีบริษัทย่อย GCS
เป็นผู้ให้บริการ เพื่อมาชดเชยรายได้จากการปล่อยสินเชื่อที่ลดลง ทั้งนี้ GSC
มีต้นทุนการดำเนินงานที่ต่ำ เนื่องจากพนักงานบางส่วนเป็นพนักงานที่โอนย้ายมาจาก CAP OK
ซึ่งเป็นผู้ที่มีความรู้ความชำนาญในการให้บริการงานประเภทนี้อยู่แล้ว นอกจากนี้ GSC
ยังมีทรัพย์สินประเภทระบบดำเนินการและโครงสร้างพื้นฐานของระบบคอมพิวเตอร์ที่จะรองรับงานส่วนนี้ได้เป็นอย่างดี

ในขณะที่ธุรกิจที่ปรึกษาทางการเงินและวาณิชธนกิจ บริษัทย่อย ACS
จะเน้นไปที่งานบริการเกี่ยวกับการปรับโครงสร้างหนี้
และการเป็นผู้ทำแผนหรือผู้บริหารแผนฟื้นฟูกิจการมากกว่าการหาแหล่งเงินทุน หรือการระดมทุน
เป็นหลัก อย่างไรก็ตามในปัจจุบัน ผู้ประกอบการงานด้านที่ปรึกษาทางการเงินและวาณิชธนกิจ
มีจำนวนเพิ่มขึ้นอย่างมาก ทำให้การแข่งขันในธุรกิจด้านนี้สร้างความได้เปรียบให้แก่ลูกค้า
ที่มีตัวเลือกของผู้ให้บริการเป็นจำนวนมาก

ในเดือนมิถุนายน 2553 บริษัทฯได้มีการเปลี่ยนแปลงสัดส่วนการถือหุ้นของผู้ถือหุ้นรายใหญ่ คือ
โอริกซ์ คอร์ปอเรชั่น จากประเทศญี่ปุ่น ที่เดิมเป็นผู้ถือหุ้นของบริษัทฯจำนวน 25,000,000 หุ้น
คิดเป็นสัดส่วนร้อยละ 20 ทั้งนี้ โอริกซ์ คอร์ปอเรชั่น
ได้แสดงความจำนงจำหน่ายหุ้นที่ถืออยู่ทั้งหมดให้แก่กรรมการของบริษัทฯจำนวน 3 ท่าน คือ
นายวิวัฒน์ วิฑูรย์เธียร นายเอนก ปิ่นวนิชย์กุล และนายศฤงคาร สุทัศน์ชูโต
รายละเอียดตามที่ได้แจ้งข่าวผ่านตลาดหลักทรัพย์แล้ว
ซึ่งการเปลี่ยนแปลงสัดส่วนการถือหุ้นดังกล่าวไม่มีผลต่อการเปลี่ยแปลงอำนาจการบริหารงานและการควบคุมของบริษัทฯแต่อย่างใด

เมื่อปลายเดือนพฤศจิกายน 2553 บริษัทย่อย คือ บบส.เอแคป
ได้มีการจำหน่ายพอร์ตสินทรัพย์ด้อยคุณภาพ จำนวน 2 กอง
ออกไปให้แก่บริษัทบริหารสินทรัพย์รายหนึ่ง รายละเอียดตามที่ได้แจ้งข่าวผ่านตลาดหลักทรัพย์แล้ว
อย่างไรก็ตาม บริษัทฯยังคงมีสัญญาการให้บริการเป็นผู้บริหารสินทรัพย์ด้อยคุณภาพรวมกันอีก 8 สัญญา
คิดเป็นมูลหนี้ตามมูลค่าเงินต้นประมาณ 24,468 ล้านบาท
โดยมีบริษัทย่อยบบส.สตาร์เป็นเจ้าของพอร์ตจำนวน 5 พอร์ต

นอกจากนี้ ในเดือนเดียวกัน บริษัทฯได้มีมติคณะกรรมการบริษัท ครั้งที่ 4/2553
ให้มีการจ่ายเงินปันผลระหว่างกาลให้แก่ผู้ถือหุ้นของบริษัทฯ จำนวน 125 ล้านหุ้น
โดยจ่ายในอัตราหุ้นละ 3.50 บาท คิดเป็นจำนวนเงินรวม 437.50 ล้านบาท

สำหรับผลการดำเนินงานในปี 2553 ที่ผ่านมาของบริษัทฯและบริษัทย่อย เมื่อเทียบกับปี 2552
ตามงบการเงินรวม มีสินทรัพย์ลดลงจาก 7,115.93 ล้านบาท เป็น 4,716.58 ล้านบาท
มีหนี้สินลดลงจาก 6,257.93 ล้านบาท เป็น 4,075.46 ล้านบาท
มีส่วนของผู้ถือหุ้นที่ไม่รวมส่วนของผู้ถือหุ้นส่วนน้อยลดลงจาก 858.00 ล้านบาท เป็น 641.12
ล้านบาท มีรายได้เพิ่มขึ้นเมื่อเทียบกับปี 2552 จาก 1,031.84 ล้านบาท เป็น 2,192.53
ล้านบาท ค่าใช้จ่ายเพิ่มขึ้นจาก 824.02 ล้านบาท เป็น 1,833.10 ล้านบาท
มีกำไรจากส่วนที่เป็นของผู้ถือหุ้นเพิ่มขึ้นจาก 112.45 ล้านบาท เป็น 221.63 ล้านบาท
ซึ่งรายละเอียดการดำเนินงานต่างๆ สามารถสรุปได้ดังนี้

11.2.2 ผลการดำเนินงานที่ผ่านมาพอสรุปในแต่ละหัวข้อได้ดังนี้

-   รายได้

รายได้ (พิจารณาโครงสร้างรายได้ส่วนที่ 1 หน้า 18 ประกอบ)

จากงบการเงินรวม ปี 2553 บริษัทฯมีรายได้รวมทั้งสิ้นจำนวน 2,192.53 ล้านบาท เพิ่มขึ้นจากปี
2552 ที่มีจำนวน 1,031.84 ล้านบาท หรือคิดเป็นสัดส่วนเพิ่มขึ้นร้อยละ 112.49
โดยมีที่มาของรายได้ดังนี้

รายได้จากธุรกิจสินเชื่อเพื่อการอุปโภคและบริโภค
เป็นรายได้ที่เกิดจากการเรียกเก็บหนี้ของลูกหนี้ทางบัญชีที่เคยตัดเป็นหนี้สูญ ในปี 2553 มีจำนวน
223.09 ล้านบาท ที่ถูกบันทึกไว้ในรายได้อื่น ซึ่งลดลงเล็กน้อยจากปี 2552 ที่มีจำนวน 246.89
ล้านบาท นอกจากนี้ มีรายได้ที่มาจากดอกเบี้ยจากการให้สินเชื่อรายย่อย ในปี 2553 มีจำนวน
30.83 ล้านบาท ลดลงจากปี 2552 ที่มีจำนวน 142.50 ล้านบาท หรือคิดเป็นสัดส่วนลดลงร้อยละ
78.36 สาเหตุการลดลง เนื่องมาจากปีที่ผ่านมา CAP OK
ได้มีนโยบายในการหยุดการปล่อยสินเชื่อลง และหันไปเน้นการเรียกเก็บหนี้จากลูกหนี้เก่ามากขึ้น

รายได้ที่เป็นดอกเบี้ยรับจากพอร์ตสินทรัพย์ด้อยคุณภาพโดยบริษัทย่อย ได้แก่ บบส.เอแคป
และบบส.สตาร์ ที่เป็นเจ้าของพอร์ต ซึ่งจะรับรู้รายได้จากดอกเบี้ยของลูกหนี้ในพอร์ตที่ประมูลซื้อมา
โดยใช้เกณฑ์คงค้างของดอกเบี้ยที่แท้จริง ยกเว้นมีความไม่แน่นอนในการเก็บชำระหนี้
จะรับรู้รายได้ตามที่ได้รับชำระทั้งที่เป็นเงินลงทุนในลูกหนี้และที่โอนกลับเป็นเงินให้สินเชื่อ
ซึ่งจะบันทึกเมื่อได้รับชำระหนี้
โดยการเรียกเก็บหนี้อาจมาจากการที่บริษัทย่อยได้ว่าจ้างให้บริษัทฯเป็นผู้บริหารพอร์ต
หรือบริษัทย่อยที่เป็นเจ้าของพอร์ตเป็นผู้บริหารพอร์ตเองก็ได้ ในปี 2553 รายได้ในส่วนนี้มีจำนวน
228.96 ล้านบาท ลดลงจากปี 2552 ที่มีจำนวน 324.44 ล้านบาท หรือลดลงคิดเป็นร้อยละ
29.43 การลดลงของรายได้ในส่วนนี้ก็เนื่องมาจาก
ลูกหนี้ที่เหลือส่วนใหญ่จะเป็นลูกหนี้ที่ผ่านการเจรจามาแล้วหลายรอบ
แต่ก็ยังประสบปัญหาในการชำระหนี้อยู่
ซึ่งส่วนใหญ่ลูกหนี้เหล่านี้จะเข้าสู่กระบวนการนำทรัพย์สินของลูกหนี้ขายทอดสู่ตลาด
เพื่อนำมาชำระหนี้คืนให้แก่บริษัทฯ

รายได้จากการให้บริการ เป็นรายได้ที่มาจากการให้บริการงานต่างๆ เช่น
งานที่ปรึกษาทางการเงินและวาณิชธนกิจ ซึ่งมีการรับรู้ในแบบรายเดือน (Retainer Fee)
และเมื่องานสำเร็จ (Success Fee) งานที่ปรึกษากฏหมายทั่วไป งานบริการด้าน Call Center
จะรับรู้ตามสัญญาการจ้างงานแต่ละสัญญา
และรายได้ที่เกิดจากการรับจ้างบริหารพอร์ตสินทรัพย์ด้อยคุณภาพโดยบริษัทฯ และบริษัทย่อย ACAP
MALASIA ที่รับรู้รายได้จากรูปแบบดังต่อไปนี้

- รายได้ค่าตอบแทนสำหรับค่าใช้จ่ายในการดำเนินงาน (Base Fee) โดยรายได้จาก Base Fee
นั้นบริษัทฯสามารถเรียกเก็บจากผู้ว่าจ้างได้เป็นรายเดือน

-   รายได้ค่าตอบแทนส่วนแบ่งร้อยละจากจำนวนเงินที่บริษัทฯได้รับจากลูกหนี้และ/หรือจากการขายหลักประกัน
    (Cash Collection Fee) กำหนดชำระเป็นรายไตรมาส บริษัทฯจะตั้งเป็นรายได้ค้างรับ ณ
    สิ้นไตรมาส และเมื่อบริษัทฯมีการออกใบเรียกเก็บเงินจึงทำการกลับรายการ

-   รายได้จากการให้บริการที่ปรึกษากฎหมายจากบริษัทย่อย
    สำหรับงานด้านกฎหมายที่เกี่ยวข้องกับธุรกิจบริหารสินทรัพย์

สำหรับรายได้จากการให้บริการปี 2553 มีจำนวน 156.25 ล้านบาท เพิ่มขึ้นจากปี 2552
ที่มีจำนวน 145.97 ล้านบาท หรือเพิ่มขึ้นคิดเป็นร้อยละ 7.04
ในจำนวนนี้ส่วนใหญ่เป็นรายได้ที่ได้รับจากการรับจ้างบริหารสินทรัพย์ด้อยคุณภาพจำนวน 110.49
ล้านบาท และเป็นรายได้ที่เกิดจากการให้บริการสายงานที่ปรึกษาทางการเงินและวาณิชธนกิจจำนวน
36.69 ล้านบาท นอกนั้นเป็นรายได้จากงานบริการอื่นๆที่เกี่ยวข้องกับการบริหารสินทรัพย์ฯ เช่น
ค่าธรรมเนียมวิชาชีพด้านกฏหมาย ค่าธรรมเนียมในการไถ่ถอนหลักประกัน เป็นต้น

รายได้ที่เกิดจากกำไร จากการยกหนี้ให้ เกิดจากการที่บริษัทย่อยบบส.เอแคป
มีการขายพอร์ตลูกหนี้ออกไป โดยเงินที่ได้รับจากการขายพอร์ตมีมูลค่าน้อยกว่าภาระหนี้คงเหลือ
และภายหลังการเจรจากับเจ้าหนี้สถาบันการเงิน
(ไม่ได้มีความเกี่ยวข้องกันกับบริษัทฯและบริษัทย่อย) ทำให้เจ้าหนี้ดังกล่าว
ยกหนี้ให้กับบริษัทย่อยบบส.เอแคปจำนวน 1,495 ล้านบาท

รายได้อื่น ในปีที่ผ่านมาจำนวน 281.48 ล้านบาท ลดลงจากปี 2552 จำนวน 137.45 ล้านบาท
โดยสาเหตุที่ลดลงเนื่องจาก ในปี 2552 บริษัทฯ
มีกำไรที่เกิดจากบริษัทฯเข้าไปซื้อหุ้นในส่วนของผู้ถือหุ้นส่วนน้อยของ CAP OK
ในราคาที่ต่ำกว่ามูลค่ายุติธรรมจำนวน 138.60 ล้านบาท ในขณะที่ปี 2553 ไม่มีรายการดังกล่าว

รายได้อื่นๆ ประกอบไปด้วยรายได้ของสายงานสินเชื่อเพื่อการอุปโภคและบริโภครวมอยู่ด้วยจำนวน
223.09 ล้านบาท ซึ่งลดลงจากปี 2552 ที่มีจำนวน 246.89 ล้านบาท
ตามที่ได้อธิบายไว้ในรายได้จากธุรกิจสินเชื่อเพื่อการอุปโภคและบริโภค

นอกนี้ในรายได้อื่น มีรายได้จากดอกเบี้ยรับจำนวน 12.24 ล้านบาท และรายได้อื่นๆ
เช่นรายได้ค่าคอมมิชชั่นในการเก็บหนี้ กำไรจากการขายทรัพย์สินรอการขาย
และรายได้จากการเรียกเก็บค่าใช้จ่ายจากลูกหนี้ในพอร์ตบริหารสินทรัพย์ด้อยคุณภาพ เป็นต้น

โดยสรุปเมื่อพิจารณาจากการเพิ่มขึ้นของรายได้รวมของบริษัทฯและบริษัทย่อย พบว่าในปี 2553
มีสัดส่วนการเพิ่มขึ้นร้อยละ 112.49 เมื่อเทียบกับปี 2552 การเพิ่มขึ้นของรายได้ดังกล่าว
ส่วนใหญ่มาจากการยกหนี้ให้ของเจ้าหนี้สถาบันการเงิน
(ไม่ได้มีความเกี่ยวข้องกันกับบริษัทฯและบริษัทย่อย) จำนวน 1,450.01 ล้านบาท
ซึ่งเกิดจากการกู้ยืมของบริษัทย่อยบบส.เอแคปเพื่อนำไปประมูลซื้อพอร์ตบริหารสินทรัพย์ด้อยคุณภาพในอดีต

ต้นทุนบริการ และค่าใช้จ่ายในการขายและบริหาร

เมื่อพิจารณาต้นทุนของการให้บริการปี 2553 มีจำนวน 204.93 ล้านบาท เทียบกับปี 2552
ที่มีจำนวน 176.05 ล้านบาท โดยเพิ่มขึ้น 28.88 ล้านบาท
หรือคิดเป็นต้นทุนการให้บริการที่เพิ่มขึ้นร้อยละ 16.40
ซึ่งส่วนใหญ่เกิดจากการเพิ่มขึ้นของต้นทุนในธุรกิจที่ปรึกษาทางการเงินและวาณิชธนกิจ

สำหรับต้นทุนที่เพิ่มขึ้นในปี 2553
นี้ประกอบด้วยการเพิ่มขึ้นในต้นทุนของสายงานธุรกิจสินเชื่อส่วนบุคคลเพื่อการอุปโภคและบริโภค
จำนวน 8.30 ล้านบาท ธุรกิจบริหารสินทรัพย์ด้อยคุณภาพจำนวน 1.42 ล้านบาท
และสายงานที่ปรึกษาทางการเงินและวาณิชธนกิจจำนวน 19.16 ล้านบาท
โดยส่วนใหญ่ต้นทุนในแต่ละสายงานมาจากเงินเดือนของพนักงานที่ปฏิบัติงานในสายงานนั้นๆ
การเพิ่มขึ้นของต้นทุนในสายงานที่ปรึกษาทางการเงินและวานิชธนกิจที่มีจำนวนสูงที่สุดมาจากการขยายธุรกิจทางด้านการให้บริการเป็นศูนย์กลางติดต่อประสานงานกับบุคคลต่าง
ๆ (Call Center) ในปีที่ผ่านมา

ค่าใช้จ่ายในการขายและบริหารเพิ่มขึ้นจากจำนวน 647.97 ล้านบาท ในปี 2552 เป็น 1,628.17
ล้านบาท ในปี 2553 เพิ่มขึ้นจำนวน 980.20 ล้านบาท โดยมีสาเหตุมาจาก

1. การเพิ่มขึ้นของค่าใช้จ่ายในสายงานบริหารสินทรัพย์ด้อยคุณภาพจำนวน 1,160.40 ล้านบาท
ทั้งนี้เกิดจากผลขาดทุนจากการด้อยค่าของสินทรัพย์เพิ่มขึ้นประมาณ 1,173 ล้านบาท
ขาดทุนจากอัตราแลกเปลี่ยนลดลงประมาณ 3.42 ล้านบาท
ขาดทุนจากการขายทรัพย์สินลดลงประมาณ 3.74 ล้านบาท และค่าความนิยมลดลงประมาณ 1.82
ล้านบาท ตามลำดับ

2. การลดลงของค่าใช้จ่ายในสายงานสินเชื่อเพื่อการอุปโภคและบริโภคจำนวน 187.23 ล้านบาท
การลดลงดังกล่าวเกิดจากในไตรมาส 3 ปี 2552 บริษัทฯมีการปรับโครงสร้างกิจการ
จึงมีผลทำให้ค่าใช้จ่ายส่วนใหญ่ลดลง ได้แก่ ค่าใช้จ่ายพนักงานลดลงประมาณ 50.16 ล้านบาท
ค่าเช่าอาคารลดลงประมาณ 20.39 ล้านบาท ค่าเสื่อมราคาลดลงประมาณ 55.86 ล้านบาท
ค่าใช้จ่ายในการดำเนินงานลดลงประมาณ 52.89 ล้านบาท สำรองหนี้สูญเพิ่มขึ้นประมาณ 57.76
ล้านบาท ประมาณการค่าใช้จ่ายที่เกิดจากการปรับโครงสร้างกิจการลดลงประมาณ 38.97 ล้านบาท
และค่าใช้จ่ายอื่นๆ ลดลงประมาณ 26.72 ล้านบาท ตามลำดับ

3. การเพิ่มขึ้นของค่าใช้จ่ายในสายงานวาณิชธนกิจจำนวน 7.04 ล้านบาท
ส่วนใหญ่เป็นการเพิ่มขึ้นมาจากค่าใช้จ่ายสำนักงานเพิ่มขึ้น 3.11 ล้านบาท และค่าเช่าสำนักงาน
3.05 ล้านบาท นอกนั้นเป็นค่าใช้จ่ายอื่นๆ

ต้นทุนทางการเงิน (ดอกเบี้ยจ่าย)

ดอกเบี้ยจ่ายในปี 2553 มีจำนวน 130.78 ล้านบาท เพิ่มขึ้น 25.60 ล้านบาท จากปี 2552
การเพิ่มขึ้นดังกล่าวส่วนใหญ่เกิดจากการที่บริษัทย่อยบบส.สตาร์
กู้ยืมเงินจากสถาบันการเงินที่เป็นผู้ถือหุ้นของบริษัทฯแห่งหนึ่ง (ไม่ใช่เป็นผู้ถือหุ้นรายใหญ่)
จำนวนประมาณ 864 ล้านบาท เพื่อนำมาใช้เป็นเงินทุนหมุนเวียน ในเดือนธันวาคม 2552 ทำให้ปี
2553 ที่ผ่านมา จึงมีภาระจากดอกเบี้ยจ่ายจากเงินกู้ยืมดังกล่าวเพิ่มขึ้น โดยดอกเบี้ยจ่ายจำนวน
130.78 ล้านบาท เป็นดอกเบี้ยจ่ายของบบส.เอแคป เท่ากับ 14.22 ล้านบาท
และดอกเบี้ยจ่ายของบบส.สตาร์เท่ากับ 115.25 ล้านบาท
นอกจากนี้เป็นดอกเบี้ยจ่ายจากค่าเช่าซื้อรถยนต์

กำไรสุทธิ

ผลกำไรของบริษัทฯและบริษัทย่อยในระหว่างปี 2552 และปี 2553 เป็นดังนี้

  ----------------------------- ---------- ----------------------------------- --------- -----------------------------------
                                2552                                           2553      

                                ล้านบาท     % เทียบกับรายได้และดอกเบี้ยจากการให้บริการ ล้านบาท    % เทียบกับรายได้และดอกเบี้ยจากการให้บริการ

  กำไรขั้นต้น                      436.86     71.28                               211.11    50.74

  กำไรก่อนดอกเบี้ยจ่ายและภาษีเงินได้   207.82     33.91                               359.43    86.39

  กำไรสุทธิส่วนของผู้ถือหุ้น            112.45     18.35                               221.63    53.27
  ----------------------------- ---------- ----------------------------------- --------- -----------------------------------

ในปี 2553 บริษัทฯและบริษัทย่อยมีกำไรสุทธิที่เป็นส่วนของผู้ถือหุ้นเท่ากับ 221.63 ล้านบาท เพิ่มขึ้น
109.18 ล้านบาท เมื่อเทียบกับปี 2552 (ไม่รวมส่วนของผู้ถือหุ้นส่วนน้อยในบริษัทย่อย)
การเพิ่มขึ้นของกำไรสุทธิเนื่องมาจากมีรายได้รวมเพิ่มขึ้นเป็นจำนวน 1,160.69 ล้านบาท
ซึ่งส่วนใหญ่มาจากรายได้จากการยกหนี้ให้ของเจ้าหนี้สถาบันการเงิน 1,495.01 ล้านบาท
โดยเป็นดอกเบี้ยจากการบริหารสินทรัพย์ด้อยคุณภาพและสินเชื่อเพื่อการอุปโภคและบริโภคลดลง
207.16 ล้านบาท ในขณะที่ค่าใช้จ่ายรวมเพิ่มขึ้นจำนวน 1,009.08 ล้านบาท
เกิดจากบริษัทย่อยบบส.เอแคปขายพอร์ตสินทรัพย์ด้อยคุณภาพในราคาที่ต่ำกว่ามูลค่าทางบัญชี
จึงมีผลทำให้เกิดการเพิ่มขึ้นของการด้อยค่าของเงินลงทุนในสินทรัพย์ด้อยคุณภาพ
และเงินให้กู้ยืมแก่สินทรัพย์ด้อยคุณภาพประมาณ 1,124.82 ล้านบาท
และประกอบกับมีการปรับโครงสร้างกิจการลงมีผลทำให้ค่าใช้จ่ายในส่วนอื่นๆ ลดลงประมาณ
115.74 ล้านบาท ทำให้มีกำไรก่อนต้นทุนทางการเงินและภาษีเงินได้เพิ่มขึ้น 151.61 ล้านบาท
ในขณะเดียวกันต้นทุนทางการเงินที่เพิ่มขึ้น 25.60 ล้านบาท ภาษีเงินได้ลดลง 17.89 ล้านบาท
และมีผลขาดทุนของส่วนของผู้ถือหุ้นส่วนน้อยในบริษัทย่อยลดลง 34.72 ล้านบาท
จึงมีผลทำให้มีกำไรสุทธิในส่วนของผู้ถือหุ้นเพิ่มขึ้น 109.18 ล้านบาท ทั้งนี้
เมื่อพิจารณาอัตราของกำไรสุทธิต่อหุ้นของบริษัทฯและบริษัทฯย่อย เห็นได้ว่า สูงขึ้นจาก 0.90 บาท
เป็น 1.77 บาท หรือจะพิจารณาส่วนของบริษัทฯก็มีมูลค่าสูงขึ้นเช่นกัน คือจาก 0.30 บาท เป็น
2.61 บาทในปีที่ผ่านมา

ภาพรวมของอัตราผลตอบแทนผู้ถือหุ้น (Return On Equity : ROE)
เมื่อพิจารณาจากผลการดำเนินงานของบริษัทฯและบริษัทย่อย
ในปีที่ผ่านมาพบว่าการเพิ่มขึ้นของกำไรสุทธิ และส่วนของผู้ถือหุ้นที่ลดลง ทำให้ ROE
สูงขึ้นจากร้อยละ 13.50 เป็นร้อยละ 29.57 ในปี 2553 และเฉพาะของบริษัทฯ ROE
ก็สูงขึ้นจากร้อยละ 7 เป็นร้อยละ 70 ในปี 2553

ภาพรวมของอัตราผลตอบแทนต่อสินทรัพย์ (Return On Assets : ROA)
เมื่อพิจารณาจากผลการดำเนินงานของบริษัทฯและบริษัทย่อย
ในปีที่ผ่านมาพบว่าการเพิ่มขึ้นของกำไรสุทธิ และสินทรัพย์ที่ลดลง ทำให้ ROA สูงขึ้นจากร้อยละ
1.39 เป็นร้อยละ 3.75 ในปี 2553 และเฉพาะของบริษัทฯ ROA ก็ยังสูงขึ้นจากร้อยละ 3.82
เป็นร้อยละ 25.16 ในปี 2553 ซึ่งแสดงให้เห็นถึงความสามารถที่ดีในการให้ผลตอบแทนของบริษัทฯ

โดยสรุปเห็นได้ว่าบริษัทฯและบริษัทย่อย ให้ผลตอบแทนแก่ผู้ถือหุ้นอยู่ในเกณฑ์ที่ดีเพิ่มขึ้นทุกปี
เมื่อพิจารณาจากเงินปันผลต่อหุ้น พบว่า มีการจ่ายเงินปันผลในอัตราที่สูงขึ้นทุกปี เช่น
ในปีที่ผ่านมามีอัตราการจ่ายเงินปันผลสูงถึง 3.50 บาท

11.2.3 ฐานะการเงินของบริษัทฯและบริษัทย่อย

-   สินทรัพย์ หนี้สิน และส่วนของผู้ถือหุ้น

สินทรัพย์

เนื่องจากลักษณะธุรกิจของบริษัทฯและบริษัทย่อยเป็นการให้บริการที่ปรึกษาทางการเงิน
การบริหารสินทรัพย์ด้อยคุณภาพ และการให้สินเชื่อ ดังนั้น สินทรัพย์ส่วนใหญ่จะประกอบด้วย
เงินลงทุนในสินทรัพย์ด้อยคุณภาพ เงินสดและรายการเทียบเท่าเงินสด
เงินให้กู้ยืมแก่สินทรัพย์ด้อยคุณภาพ เงินให้สินเชื่อรายย่อยและดอกเบี้ยค้างรับ ซึ่งในปี 2553 นั้น
มีเงินลงทุนและเงินให้กู้ยืมในสินทรัพย์ด้อยคุณภาพจำนวน 2,859.24 ล้านบาท ลดลงจากปีก่อน
2,343.11 ล้านบาท โดยมีสาเหตุจากปีที่ผ่านมามีการเรียกเก็บหนี้ได้ 1,129.08 ล้านบาท
ประกอบกับมีการตั้งสำรองการด้อยค่าของเงินลงทุนในสินทรัพย์ด้อยคุณภาพเพิ่มขึ้น
เนื่องจากมีการขายพอร์ตของบริษัทย่อยบบส.เอแคป ออกไป
โดยราคาขายต่ำกว่ามูลค่าทางบัญชีของพอร์ต
จึงส่งผลให้เกิดการด้อยค่าของสินทรัพย์ด้อยคุณภาพประมาณ 1,147.79 ล้านบาท

เงินสดและรายการเทียบเท่าเงินสด ปี 2553 มีจำนวน 990.54 ล้านบาท ลดลงจากปีก่อน
448.44 ล้านบาท การลดลงดังกล่าว เกิดจากในรอบปีที่ผ่านมา
บริษัทฯและบริษัทย่อยมีเงินสดสุทธิได้มาจากกิจกรรมการดำเนินงานจำนวน 1,208.48 ล้านบาท
และมีเงินสดสุทธิได้มาจากกิจกรรมการลงทุน จำนวน 13.55 ล้านบาท
โดยมีเงินสดสุทธิใช้ไปในกิจกรรมการจัดหาเงินคิดเป็นจำนวนเงิน 1,668.85 ล้านบาท

เงินให้สินเชื่อรายย่อยและดอกเบี้ยค้างรับรวมในธุรกิจสินเชื่อเพื่อการอุปโภคและบริโภค
ในปีที่ผ่านมามีจำนวน 53.32 ล้านบาท ลดลงจำนวน 80.91 ล้านบาท เมื่อเทียบกับปีก่อนหน้านี้
โดยเกิดจากการที่ CAP OK ได้รับชำระหนี้เข้ามา 224.23 ล้านบาท และมีการตั้งสำรองลดลง
143.32 ล้านบาท

สินทรัพย์ที่ใช้ในการดำเนินงานส่วนใหญ่จะเป็นในรูปเครื่องใช้อุปกรณ์สำนักงาน
เฟอร์นิเจอร์และเครื่องตกแต่ง คอมพิวเตอร์ และรถยนต์เท่านั้น โดยพื้นที่สำนักงานจะเป็นการเช่า
ซึ่งสินทรัพย์เหล่านี้จะถูกบันทึกเป็นส่วนปรับปรุงอาคารและอุปกรณ์ในงบการเงินของบริษัทฯและบริษัทย่อย
ในปี 2553 มีจำนวน 75.92 ล้านบาท ลดลงเป็นจำนวน 4.68 ล้านบาท เมื่อเทียบกับปี 2552
การลดลงมาจากการเสื่อมค่าของสินทรัพย์ในแต่ละรายการ

สำหรับสินทรัพย์ไม่มีตัวตนได้แก่ โปรคอมพิวเตอร์ และค่าความนิยม ในปี 2553
มีการตัดจำหน่ายค่าเสื่อมในโปรแกรมคอมพิวเตอร์จำนวน 22.10 ล้านบาท
และมีการซื้อโปรแกรมคอมพิวเตอร์เข้ามาจำนวนประมาณ 1.17 ล้านบาท
ทำให้รายการสินทรัพย์ไม่มีตัวตนลดลงจาก 34.46 ล้านบาท เหลือเพียง 13.38 ล้านบาท เมื่อสิ้นปี
2553

ณ ปี 2553 มีลูกหนี้การค้าและตั๋วเงินรับสุทธิจำนวนน้อยเมื่อเทียบกับสินทรัพย์รายการอื่น
โดยมีการเพิ่มขึ้นเล็กน้อยจาก 18.50 ล้านบาท ในปี 2552 เป็น 24.87 ล้านบาท ในปี 2553
การเพิ่มขึ้นของลูกหนี้การค้าจำนวน 6.37 ล้านบาท ดังกล่าว
ส่วนใหญ่เป็นการเพิ่มขึ้นของลูกหนี้ที่ถึงกำหนดชำระมากกว่า 1 ปี
ที่เป็นลูกหนี้ในสายงานบริหารสินทรัพย์ด้อยคุณภาพ และลูกหนี้การค้าในสายงานวาณิชธนกิจ เป็นหลัก
อย่างไรก็ตามลูกหนี้การค้าที่ค้างชำระมากกว่า 30 วัน แต่ไม่เกิน 180 วัน
และลูกหนี้การค้าที่ค้างชำระเกินกำหนดชำระมากว่า 180 วัน แต่ไม่เกิน 1 ปี มีจำนวนที่ลดลงกว่าปี
2552 โดยมีจำนวน 0.41 ล้านบาท และ 0.16 ล้านบาท ทั้งนี้
บริษัทฯและบริษัทย่อยได้มีการตั้งสำรองค่าเผื่อหนี้สงสัยจะสูญของลูกหนี้การค้าดังกล่าวไว้แล้วจำนวน
14.44 ล้านบาท ดังปรากฏแสดงไว้ในตารางข้างล่าง

  ---------------------------------------------------------------------------------------------------
                                              งบการเงินรวม              งบการเงินเฉพาะบริษัท   
  ----------- ------------------------------- ------------- ---------- ------------------- ----------
                                              2552          2553       2552                2553

                                              พันบาท         พันบาท      พันบาท               พันบาท

  ลูกหนี้การค้า                                                                                

              รายได้ค้างรับ                      2,600         8,047      105                 2

              ยังไม่ถึงกำหนดชำระจนถึง 30 วัน       5,902         7,250      -                   -

              เกินกำหนดชำระมากกว่า 30 วัน        500           406        -                   -
              แต่ไม่เกิน 180 วัน                                                               

              เกินกำหนดชำระมากกว่า 180 วัน       690           155        250                 -
              แต่ไม่เกิน 1 ปี                                                                  

              มากกว่า 1 ปี                      22,842        23,452     11,396              11,646

              รวม                             32,534        39,310     11,751              11,648

              หัก ค่าเผื่อหนี้สงสัยจะสูญ              (14,039)      (14,444)   (11,646)            (11,646)

              ลูกหนี้การค้าและตั๋วเงินรับ-สุทธิ         18,495        24,866     105                 2
  ---------------------------------------------------------------------------------------------------

หนี้สิน

การใช้บริษัทย่อย บบส.เอแคป และบบส.สตาร์
เข้าประมูลพอร์ตบริหารสินทรัพย์ด้อยคุณภาพจากสถาบันการเงินต่างๆ
โดยการเข้าประมูลซื้อพอร์ตในแต่ละครั้งจะต้องมีการใช้เงินลงทุนเป็นจำนวนมาก
ซึ่งวิธีการจัดหาเงินลงทุนดังกล่าวจะได้มาจากการกู้ยืมเงินจากสถาบันการเงินต่างประเทศเป็นหลัก
อย่างไรก็ตาม ในช่วง 2 ปีที่ผ่านมานี้ บริษัทฯและบริษัทย่อยมีสัดส่วนของหนี้สินลดลง
เนื่องจากไม่ได้มีการกู้ยืมเงินเพิ่มเพื่อประมูลพอร์ตใหม่เข้ามา แต่ได้ชำระคืนเงินกู้คืนไปในแต่ละปี

ปี 2553 บริษัทฯและบริษัทย่อยมีหนี้สิน 4,075.46 ล้านบาท ลดลงจากปี 2552 เป็นจำนวน
2,182.47 ล้านบาท หนี้สินส่วนใหญ่มาจากเงินกู้ยืมจากสถาบันการเงิน
และเงินกู้ยืมจากกิจการที่เกี่ยวข้องกัน โดยมีเงินกู้ยืมสถาบันการเงินรวม 1,602.58 ล้านบาท
ลดลงจากปีก่อน 2,544.74 ล้านบาท และมีเงินกู้ยืมจากกิจการที่เกี่ยวข้องกัน 1,605.12 ล้านบาท
ลดลงจากปีก่อนหน้า 173.59 ล้านบาท
โดยเงินกู้ยืมดังกล่าวส่วนใหญ่มาจากการกู้ยืมของบริษัทย่อยคือ บบส.สตาร์
ที่กู้ยืมเพื่อใช้ในกิจกรรมธุรกิจด้านบริหารสินทรัพย์ด้อยคุณภาพ

สำหรับเงินกู้ยืมจากสถาบันการเงิน 1,602.58 ล้านบาท ลดลงจำนวน 2,544.74 ล้านบาท
เมื่อเทียบกับปี 2552 เกิดจากในปีที่ผ่านมาบริษัทย่อยบบส.เอแคป มีการขายพอร์ตลูกหนี้ออกไป
โดยเงินที่ได้รับจากการขายพอร์ตมีมูลค่าน้อยกว่าภาระหนี้คงเหลือ และภายหลังการเจรจากับเจ้าหนี้
มีผลทำให้เจ้าหนี้สถาบันการเงินยกหนี้ให้กับบริษัทย่อยบบส.เอแคปจำนวน 1,495 ล้านบาท
นอกนั้นเป็นการรับชำระคืนหนี้จากการเรียกเก็บหนี้ได้ของบริษัทย่อยบบส.เอแคป และบบส.สตาร์
ตามปกติจำนวนรวมกันประมาณ 1,050 ล้านบาท

ส่วนของหนี้สินหมุนเวียนอื่นๆ ในปี 2553 จำนวน 742.08 ล้านบาท เพิ่มขึ้นจากปี 2552 จำนวน
431.75 ล้านบาท
โดยส่วนใหญ่เป็นการเพิ่มขึ้นจากเงินมัดจำรับล่วงหน้าจากการขายพอร์ตลูกหนี้ของบริษัทย่อยบบส.เอแคป
จำนวน 429.62 ล้านบาท นอกนั้นเป็นรายการที่เกิดจาก เจ้าหนี้อื่น ค่าใช้จ่ายค้างจ่าย
และประมาณการหนี้สินอื่น เป็นต้น

ส่วนของผู้ถือหุ้น

ส่วนของผู้ถือหุ้นและส่วนของผู้ถือหุ้นส่วนน้อยในบริษัทย่อยจากงบการเงินรวมปี 2553 มีจำนวน
641.12 ล้านบาท โดยลดลงจากปีก่อนหน้าจำนวน 216.88 ล้านบาท คิดเป็นการลดลงร้อยละ
25.28 การลดลงดังกล่าวเนื่องจากบริษัทฯและบริษัทย่อยมีกำไรสุทธิจากการดำเนินงานประมาณ
221.63 ล้านบาท และได้มีการจ่ายเงินปันผลให้แก่ผู้ถือหุ้นของบริษัทฯจำนวน 125 ล้านหุ้น
ในอัตราหุ้นละ 3.50 บาท คิดเป็นเงินปันผลจ่ายรวม 437.50 ล้านบาท ทั้งนี้
เมื่อพิจารณาจากอัตราส่วนหนี้สินต่อทุนของบริษัทฯและบริษัทย่อยในปี 2553 เท่ากับ 6.36 เท่า
ลดลงเล็กน้อยจาก 7.29 ในปี 2552 ในขณะที่พิจารณาเฉพาะของบริษัทฯในปี 2553
จะมีอัตราส่วนที่ต่ำอยู่ที่ 1.93 เท่า อัตราส่วนหนี้สินต่อทุนที่สูงของบริษัทฯและบริษัทย่อย
เนื่องจากภาระหนี้โดยส่วนใหญ่
เป็นหนี้เงินกู้ยืมเพื่อการบริหารสิทรัพย์ด้อยคุณภาพเกิดจากการกู้ยืมของบริษัทย่อย

-   สภาพคล่อง

ในปีที่ผ่านมา บริษัทฯและบริษัทย่อยมีอัตราส่วนสภาพคล่องที่ 1.47 เท่า ซึ่งถือว่ามีสภาพคล่องสูง
ดังจะเห็นได้จากการที่มีเงินสดและรายการเทียบเท่าเงินสดจำนวน 990.54 ล้านบาท
ซึ่งภายใต้ธุรกิจของบริษัทฯและบริษัทย่อย ที่ลักษณะของธุรกิจเป็นการให้บริการ ที่ใช้ความรู้
ความสามารถ และความชำนาญ ในการประกอบธุรกิจเป็นหลัก
ต่างกับธุรกิจที่ต้องใช้เงินลงทุนเพื่อซื้อวัตถุดิบหรือใช้ในการก่อสร้าง
โดยถึงแม้ว่าการประมูลพอร์ตบริหารสินทรัพย์ของบริษัทย่อยจะต้องใช้เงินลงทุนเป็นจำนวนมาก
แต่การลงทุนดังกล่าว
บริษัทย่อยจะดำเนินการในลักษณะของการกู้ยืมเงินจากสถาบันการเงินมากกว่าที่จะใช้เงินลงทุนของตนเอง
เนื่องจากการลงทุนในพอร์ตบริหารสินทรัพย์แต่ละพอร์ตจะต้องใช้เงินลงทุนเป็นจำนวนหลายพันล้านบาท
การใช้ทางเลือกของการกู้ยืมเงินจึงมีความเหมาะสมที่สุด ดังนั้น
ถึงแม้ในปีที่ผ่านมาบริษัทฯและบริษัทย่อยมีเงินสดและรายการเทียบเท่าเงินสด จำนวน 990.45
ล้านบาท ซึ่งลดลงจากปี 2552 จำนวน 448.44 ล้านบาท อย่างไรก็ตาม
การที่บริษัทฯและบริษัทย่อยยังมีเงินสดเหลืออยู่จำนวนเกือบ 1,000 ล้านบาท
ภายใต้ลักษณะการดำเนินธุรกิจที่ปรึกษาทางการเงิน
ซึ่งไม่มีความจำเป็นต้องใช้เงินสดในการลงทุนเพื่อการก่อสร้างหรือซื้อวัตถุดิบ
จึงถือได้ว่าบริษัทฯและบริษัทย่อยมีสภาพคล่องที่สูงมาก

-   ค่าตอบแทนผู้สอบบัญชี

ในปี 2552-2553 บริษัท ไพร์ซวอเตอร์เฮ้าส์คูเปอร์ส เอบีเอส จำกัด
เป็นสำนักงานผู้สอบบัญชีของบริษัทฯ และบริษัทย่อยอีก 7 บริษัท
(ไม่รวมบริษัทย่อยในประเทศมาเลเซีย คือ บริษัท เอแคป (มาเลเซีย) เอสดีเอ็น บีเอชดี)
ซึ่งผู้สอบบัญชีและสำนักงานสอบบัญชีดังกล่าวไม่ได้มีความสัมพันธ์ที่เกี่ยวข้องใดๆ
กับบริษัทฯหรือบริษัทย่อย โดยมีรายละเอียดค่าสอบบัญชีเทียบกับปีที่ผ่านมา ดังนี้

+-------------------+-----+-------+--------+-----+--------+---------+
| ประเภทค่าตอบแทน    |     | ปี     |        |     | ปี 2553 |         |
|                   |     | 2552  |        |     |        |         |
+===================+=====+=======+========+=====+========+=========+
|                   | บร  | บร    | รวมบริษ | บร  | บ      | ร       |
|                   | ิษัทฯ | ิษัทย่อย | ัทฯและบ | ิษัทฯ | ริษัทย่อย | วมบริษัทฯ |
|                   |     |       | ริษัทย่อย |     |        | และ     |
|                   |     | รวม 7 |        |     | รวม 7  | บริษัทย่อย |
|                   |     | บริษัท  |        |     | บริษัท   |         |
+-------------------+-----+-------+--------+-----+--------+---------+
| ค่าต               |     |       |        |     |        |         |
| อบแทนจากการสอบบัญชี |     |       |        |     |        |         |
| (บาท)             |     |       |        |     |        |         |
+-------------------+-----+-------+--------+-----+--------+---------+
| ค่าสอบบัญชีงบการเงิน  | 5   | 3,03  | 3,6    | 5   | 3,0    | 3,      |
|                   | 88, | 6,000 | 24,000 | 90, | 63,000 | 653,000 |
|                   | 000 |       |        | 000 |        |         |
+-------------------+-----+-------+--------+-----+--------+---------+
| ค่าสอบทาน          | 2   | 1,24  | 1,4    | 2   | 1,2    | 1,      |
| งบการเงินรายไตรมาส | 46, | 9,500 | 95,500 | 64, | 75,000 | 539,000 |
|                   | 000 |       |        | 000 |        |         |
| (รวม 3 ไตรมาส)    |     |       |        |     |        |         |
+-------------------+-----+-------+--------+-----+--------+---------+
| รวมค่าต            | 8   | 4,28  | 5,1    | 8   | 4,3    | 5,      |
| อบแทนจากการสอบบัญชี | 34, | 5,500 | 19,500 | 54, | 38,000 | 192,000 |
|                   | 000 |       |        | 000 |        |         |
+-------------------+-----+-------+--------+-----+--------+---------+
| ค่าตอบแทนอื่น (บาท)  |     |       |        |     |        |         |
+-------------------+-----+-------+--------+-----+--------+---------+
| ค่ารับรองควา        | 10, | 7     | 80,000 | 10, | 70,000 | 80,000  |
| มถูกต้องของภ.ง.ด.50 | 000 | 0,000 |        | 000 |        |         |
+-------------------+-----+-------+--------+-----+--------+---------+
| รวมค่าสอบบัญชีทั้งหมด  | 8   | 4,35  | 5,1    | 8   | 4,4    | 5,      |
|                   | 44, | 5,500 | 99,500 | 64, | 18,000 | 272,000 |
|                   | 000 |       |        | 000 |        |         |
+-------------------+-----+-------+--------+-----+--------+---------+

-   ปัจจัยหลักที่อาจมีผลต่อการดำเนินงานหรือฐานะการเงินในอนาคต

ปัจจัยหลักที่จะมีผลต่อการดำเนินงานหรือฐานะการเงินในอนาคตของบริษัทฯ และบริษัทย่อย
ที่ต้องติดตามอย่างใกล้ชิด มีด้วยกัน 2 ส่วน คือ ปัจจัยภายนอกและปัจจัยภายใน
โดยปัจจัยภายนอกที่ถือว่ามีความสำคัญในขณะนี้ ได้แก่
การฟื้นตัวทางเศรษฐกิจของประเทศมหาอำนาจอย่าง สหรัฐอเมริกา จีน และประเทศในแถบยุโรป
ซึ่งถือเป็นตลาดการส่งออกที่สำคัญของประเทศไทย ปัญหาภาวะเงินเฟ้อ
รวมถึงปัญหาความไม่สงบจากการประท้วงเพื่อให้เกิดการเปลี่ยนแปลงทางการเมืองในประเทศอาหรับทั้งหลาย
โดยปัญหาเหล่านี้หากเกิดขึ้นจะมีผลกระทบต่อระดับราคาน้ำมัน สินค้า
และค่าครองชีพของประชาชนภายในประเทศอย่างแน่นอน
นอกจากนี้ปัจจัยที่มีผลกระทบต่อการฉุดรั้งเศรษฐกิจภายในประเทศ มิให้เจริญเติบโตเท่าที่ควร ได้แก่
ระดับความตึงเครียดจากปัญหาเรื่องเขตแดนระหว่างประเทศไทยและประเทศกัมพูชา
การขาดเสถียรภาพทางการเมืองของรัฐบาล ทำให้มาตรการในการกระตุ้นเศรษฐกิจ
เพื่อช่วยเหลือประชาชน และภาคธุรกิจต่างๆ เกิดความล่าช้า
และขาดโอกาสในการแข่งขันกับคู่แข่งจากต่างประเทศ หากปัญหาต่างๆ ที่กล่าวมาในข้างต้นนี้
ได้รับการแก้ไข และผ่านพ้นไปได้ด้วยดี ก็จะส่งผลดีทั้งต่อภาคประชาชน และผู้ประกอบการต่างๆ
ซึ่งก็คือลูกค้าที่ใช้บริการของธุรกิจบริษัทฯและบริษัทย่อยนั่นเอง ไม่ว่าจะเป็น
ลูกค้าที่อยู่ในสายงานของที่ปรึกษาทางการเงินในการหาแหล่งเงินทุนเพื่อขยายธุรกิจ
หรือลูกค้าที่ต้องการนำบริษัทเข้าจดทะเบียนในตลาดหลักทรัพย์ ลูกค้าที่ต้องการปรับโครงสร้างหนี้
หรือ ลูกค้าที่อยู่ในส่วนของการติดตามหนี้จากงานธุรกิจบริหารสินทรัพย์ฯ อย่างไรก็ตาม
ภายหลังจากที่บริษัทย่อย บบส.เอแคป ได้จำหน่ายพอร์ตสินทรัพย์ฯออกไปเมื่อปลายปีที่ผ่านมาจำนวน
2 พอร์ต ทำให้ในอนาคตอันใกล้นี้ บบส.เอแคป
จะต้องพยายามประมูลพอร์ตสินทรัพย์ฯพอร์ตใหม่มาทดแทนพอร์ตที่จำหน่ายไป
เพื่อให้การเติบโตของรายได้ในธุรกิจบริหารสินทรัพย์ฯของบริษัทฯ เป็นไปอย่างต่อเนื่อง
ถึงแม้ในปัจจุบัน บริษัทฯยังมีสัญญาการให้บริการบริหารสินทรัพย์ฯแก่ผู้ว่าจ้างอยู่หลายสัญญา
แต่หากบริษัทย่อยของบริษัทฯที่เป็นบริษัทบริหารสินทรัพย์ สามารถประมูลพอร์ตใหม่ได้มากขึ้นในอนาคต
หรือแม้แต่บริษัทฯได้รับการว่าจ้างให้บริหารพอร์ตสินทรัพย์ฯ จากผู้ว่าจ้างรายใหม่เพิ่มเติม
ก็จะทำให้บริษัทฯสามารถสร้างรายได้ที่เติบโตได้มากขึ้นในอนาคต โดยบริษัทฯมั่นใจว่า
บริษัทฯและบริษัทย่อย จะสามารถหาพอร์ตบริหารสินทรัพย์ใหม่ๆ มาบริหารเพิ่มได้อย่างแน่นอน
เนื่องจากตลอดระยะเวลาที่ผ่านมามีการเตรียมการในการเข้าประมูลงานด้านบริหารสินทรัพย์ฯเพิ่มเติมอย่างสม่ำเสมอในทุกๆปี
และจากการที่บริษัทฯและบริษัทย่อยยังมีบุคลากรและความพร้อมของระบบต่างๆ เช่น ระบบซอฟแวร์
ระบบการติดตามหนี้
ที่จะรองรับปริมาณของงานบริหารสินทรัพย์ฯจากองค์กรทั้งของภาครัฐและเอกชนเพิ่มเติมได้อีก
แต่ทั้งนี้ขึ้นอยู่กับจำนวนหนี้ที่ได้รับให้บริหารและอัตราค่าบริการที่ได้รับจากการบริหารสินทรัพย์ฯด้วย
รวมถึงคู่แข่งขันซึ่งอาจมีจำนวนมากขึ้นในอนาคต